**ROMÂNIA**

**MINISTERUL APĂRĂRII NAȚIONALE**

**Academia Navală „Mircea cel Bătrân”**

**Nr...................din........................**

 Neclasificat

Exemplarul nr.



**CARTA UNIVERSITARĂ**

a

 Academiei Navale „Mircea cel Bătrân”

**CONSTANȚA**

 **2024**

**Șeful colectivului de elaborare:**

Comandant (Rector): Contraamiral de flotilă Conf. univ. Dr. ing. Toma Alecu

**Colectivul de elaborare:**

Prof. univ. Dr. ing. Ali Beazit

Comandor conf. univ. Dr. ing. Atodiresei Dinu – Vasile

Comandor conf. univ. Dr. ing. Nistor Filip

Comandor conf. univ. Dr. ing. Burlacu Paul

Comandor conf. univ. Dr. ing. Popa Adrian

Colonel conf. univ. Dr. Popa Cătălin

Comandor Dr. Bucur Marius

Cpt.cdor conf. univ.Dr.ing. Lupu Sergiu

Cpt.cdor conf. univ.Dr. ing. Cotorcea Alexandru

P.c.c. Galan Doruța

Student Anuței Valentina

Student Leizeriuc

**Avizare juridică:**

Consilier juridic șef: Col. Ivanov Georgiana

**CUPRINS**

[**PREAMBUL 4**](#_Toc166656973)

[**Capitolul I: IDENTITATE 4**](#_Toc166656974)

[**Capitolul II: MISIUNE ȘI PRINCIPII 5**](#_Toc166656975)

[**Capitolul III: AUTONOMIE UNIVERSITARĂ, LIBERTATE ACADEMICĂ 6**](#_Toc166656976)

[**ȘI RĂSPUNDERE PUBLICĂ 6**](#_Toc166656977)

[**Capitolul IV: COMUNITATEA UNIVERSITARĂ 8**](#_Toc166656978)

[**Capitolul V: ORGANIZAREA PROCESULUI DE EDUCAȚIE ȘI CERCETARE 13**](#_Toc166656979)

[**Capitolul VI: PROGRAME DE STUDII 16**](#_Toc166656980)

[**Capitolul VII: MANAGEMENT UNIVERSITAR 18**](#_Toc166656981)

[**Capitolul VIII: GESTIUNEA ȘI PROTECȚIA RESURSELOR 31**](#_Toc166656982)

[**Capitolul IX: GESTIUNEA RESURSELOR FINANCIARE 32**](#_Toc166656983)

[**Capitolul X: RELAȚIA ACADEMIEI CU MEDIUL EXTERIOR 33**](#_Toc166656984)

[**Capitolul XI: ETICĂ ȘI DEONTOLOGIE UNIVERSITARĂ 34**](#_Toc166656985)

[**Capitolul XII: MANAGEMENTUL CALITĂȚII 35**](#_Toc166656986)

[**Capitolul XIII: DISPOZIȚII TRANZITORII ȘI FINALE 37**](#_Toc166656987)

# PREAMBUL

Carta universitară este principalul instrument de implementare de către instituțiile de învățământ superior a valorilor și principiilor care guvernează activitatea universitară de educație inițială și formare continuă și aceea de cercetare științifică, exprimând aspectele fundamentale ale autonomiei universitare și opțiunile majore, structurale, funcționale și organizatorice ale comunității universitare.

Elaborarea și adoptarea cartei au avut în vedere faptul că Academia Navală „Mircea cel Bătrân” este o instituție de învățământ superior militar care este structurată, organizată și funcționează pe baza principiului autonomiei universitare, cu respectarea strictă a prevederilor legale.

Prezenta cartă a fost adoptată de senatul universitar al Academiei Navale „Mircea cel Bătrân” în urma unei dezbateri în comunitatea academică, în conformitate cu Legea învățământului superior nr. 199/2023 cu modificările și completările ulterioare, care asigură cadrul pentru exercitarea dreptului fundamental la învățătură pe tot parcursul vieții, reglementând structura, funcțiile, organizarea și funcționarea sistemului național de învățământ superior.

# Capitolul I: IDENTITATE

1. În relația cu societatea, Academia Navală „Mircea cel Bătrân” este definită prin:
2. Nume: Academia Navală „Mircea cel Bătrân”; nume utilizat în relațiile internaționale: Romanian Naval Academy „Mircea cel Bătrân”;
3. Emblema, reprezentată de acvila cu aripile deschise și capul spre dreapta purtând coroana regală, ținând în cioc o cruce ortodoxă, iar în gheare „fulgerele lui Zeus”, care simbolizează siguranța socială generatoare de putere și curaj, cu scut din smalț de culoare albastră, având ca mobile figuri heraldice artificiale, în partea centrală fiind reprezentate: ancora tip amiralitate cu parâmă care simbolizează fermitate, fidelitate și stabilitate, iar cartea deschisă reprezintă învățământul, activitatea de bază a instituției. Emblema a fost stabilită de senatul universitar și aprobată de comisia de heraldică a Ministerului Apărării Naționale;
4. Deviză:**Ad augusta per angusta**;
5. Ziua Academiei Navale „Mircea cel Bătrân”: **17 noiembrie**;
6. Pagina web: [**www.anmb.ro**](http://www.anmb.ro);
7. Sediul: **Constanța, Str. Fulgerului nr. 1, cod 900218**;
8. Drapel de luptă și indicativ, ca instituție militară;
9. Pentru denumirea oficială Academia Navală „Mircea cel Bătrân” este folosită abrevierea: **ANMB**.
10. (1)Academia Navală „Mircea cel Bătrân” din Constanța, denumită în continuare ANMB sau Academia, este instituție de învățământ superior militar, subordonată Ministerului Apărării Naționale (MApN) prin Statul Major al Forțelor Navale (SMFN), acreditată în condițiile legii, de interes public, cu personalitate juridică, ce funcționează în baza Constituției României, a tuturor prevederilor legale specifice învățământului superior militar și civil, precum și reglementărilor proprii adoptate în baza autonomiei universitare.

(2) Academia Navală „Mircea cel Bătrân” a fost înființată ca instituție militară de învățământ superior de specialitate, prin Hotărârea de Guvern nr. 406 din 23 aprilie 1990 și Hotărârea de Guvern nr. 551 din 17 mai 1990, prin reorganizarea Institutului de Marină „Mircea cel Bătrân”.

1. Carta universitară este documentul prin care se stabilește misiunea Academiei, principiile academice, obiectivele, structura și organizarea acesteia.

# Capitolul II: MISIUNE ȘI PRINCIPII

1. (1) Academia își asumă misiunea de a genera, certifica și de a transfera cunoaștere către societate prin:
2. formarea, prin studii universitare a specialiștilor militari și civili în domeniile de competență asumate prin programele de studii, în scopul dezvoltării personale, cu accent pe inserția profesională a absolvenților, pentru satisfacerea cerințelor pieței forței de muncă și nevoilor specifice Forțelor Navale Române sau ale altor beneficiari din sistemul național de apărare, ordine publică și securitate națională, dar și a mediului socio-economic, la nivel regional și internațional;
3. cercetarea științifică, dezvoltarea, inovarea și transferul tehnologic, prin creație individuală și colectivă, în domeniul științelor inginerești sau în domenii interdisciplinare, prin asigurarea, valorificarea și diseminarea rezultatelor acestora.

(2) Consecventă tradiției sale universitare, Academia își asumă și misiunea de asimilare a valorilor culturii naționale și universale și se implică în procesul de consolidare a spiritualității europene.

1. Academia își desfășoară activitatea universitară pe baza următoarele principii:

a) principiul autonomiei universitare;

b) principiul libertății academice;

c) principiul răspunderii publice;

d) principiul asigurării calității;

e) principiul echității;

f) principiul eficienței manageriale și financiare, în baza căruia se urmărește obținerea de rezultate educaționale adecvate, prin gestionarea resurselor existente;

g) principiul transparenței;

h) principiul respectării drepturilor și libertăților membrilor comunității universitare;

i) principiul libertății de mobilitate națională și internațională a studenților, a cadrelor didactice și a cercetătorilor;

j) principiul centrării educației pe student;

k) principiul relevanței, în baza căruia educația răspunde nevoilor de dezvoltare personală și social-economice;

l) principiul garantării identității culturale a tuturor membrilor comunității academice și dialogului intercultural;

m) principiul asumării, promovării și păstrării identității naționale și a valorilor culturale ale poporului român;

n) principiul recunoașterii și garantării drepturilor persoanelor aparținând minorităților naționale, dreptul la păstrarea, la dezvoltarea și la exprimarea identității lor etnice, culturale, lingvistice și religioase;

o) principiul asigurării egalității de șanse și nediscriminării;

p) principiul libertății de gândire și al independenței față de ideologii și doctrine politice și religioase;

q) principiul consultării partenerilor sociali în luarea deciziilor;

r) principiul participării studenților în luarea deciziilor.

# Capitolul III: AUTONOMIE UNIVERSITARĂ, LIBERTATE ACADEMICĂ

# ȘI RĂSPUNDERE PUBLICĂ

1. Autonomia universitară:

(1)este garantată prin [Constituția României](file:///C%3A%5CUsers%5Cuser049%5Csintact%204.0%5Ccache%5CLegislatie%5Ctemp198804%5C00068397.htm) și se exercită cu condiția asumării răspunderii publice și în limitele legislației naționale în vigoare. Libertatea academică este garantată prin lege. Academia se organizează și funcționează independent de orice ingerințe ideologice, politice sau religioase;

(2) dă dreptul comunității universitare să își stabilească misiunea proprie, strategia instituțională, structura, activitățile, organizarea și funcționarea proprie, precum și gestionarea resurselor financiare, materiale și umane, cu respectarea legislației în vigoare;

(3) se manifestă, la nivel național, prin relația directă a rectorului cu Ministerul Educației (ME) și prin alegerea reprezentanților instituției în organismele profesionale, conform legii.

1. Autonomia instituțională consfințește dreptul ANMB:

(1) de a formula și asuma propria strategie de dezvoltare, precum și de a stabili instrumentele și structurile necesare îndeplinirii acesteia;

(2) de a aplica cerințele și principiile prezentei Carte prin hotărâri, regulamente, metodologii și coduri aprobate de senatul ANMB, cu stricta respectare a cadrului normativ în vigoare;

(3) de a se identifica prin elemente specifice, precum: zi aniversară, siglă și alte elemente de identitate, aprobate conform legii.

1. Autonomia organizatorică consfințește dreptul ANMB:

(1) de a constitui, modifica și desființa structurile interne prin care funcționează comunitatea ANMB;

(2) de a defini relațiile de colaborare/subordonare între aceste structuri, prin organigrama ANMB;

(3) de a reglementa condițiile și procedura de desemnare sau alegere / de revocare din funcțiile de conducere, precum și drepturile și obligațiile care le revin membrilor structurilor de conducere;

(4) de a reglementa condițiile și procedura de selectare, promovare, recompensare și sancționare a membrilor comunității ANMB.

1. Autonomia didactică și de cercetare științifică consfințește dreptul ANMB:

(1) de a concepe, de a propune spre autorizare/acreditare și de a gestiona programe de studii pentru toate ciclurile universitare, în acord cu strategia instituțională proprie, adaptate la cerințele mediului socio-economic și cultural, cu respectarea standardelor naționale și internaționale;

(2) de a formula și implementa propria strategie de cercetare științifică;

(3) de a coopera cu structuri similare sau complementare, aparținând domeniului public sau privat, în vederea realizării programelor proprii sau comune de cercetare științifică.

1. Autonomia administrativă consfințește dreptul ANMB:

(1) de a-și exercita autoritatea prin reglementări exprese în ceea ce privește accesul în spațiul universitar, atât pentru membrii comunității ANMB, cât și pentru persoanele din exteriorul universității;

(2) de a asigura protecția tuturor membrilor comunității ANMB în spațiul universitar;

(3) de a reglementa ordinea și disciplina în spațiul universitar și în cadrul comunității ANMB;

(4) de a utiliza patrimoniul și resursele financiare proprii în asocieri permise de reglementările legale în vigoare și care au menirea de a crește competitivitatea, vizibilitatea și/sau eficacitatea proceselor didactice și științifice;

(5) de a reglementa modul de utilizare a spațiului universitar, astfel încât acesta să răspundă exigențelor de calitate cerute de comunitatea ANMB.

1. Autonomia financiară consfințește dreptul ANMB:

(1) de a elabora și aproba bugetul ANMB, cu acordul ordonatorului de credite ierarhic superior, respectând principiile, cadrul general și procedurile privind formarea, administrarea, angajarea și utilizarea fondurilor publice stabilite de legislația în vigoare privind finanțele publice, precum și de a realiza execuția bugetară, în conformitate cu strategia și nevoile proprii și cu respectarea cadrului legal aplicabil aferent statutului ANMB de instituție de învățământ superior militar;

(2) de a stabili regimul taxelor aplicate de ANMB, în conformitate cu prevederile legale în vigoare;

(3) de a acorda burse, ajutoare sociale sau alte forme de sprijin studenților ANMB, în limitele reglementărilor legale în vigoare și ale reglementărilor interne;

(4) de a formula și implementa instrumente de analiză și evaluare a calității proceselor și a eficienței financiare a acestora, la nivelul structurilor ANMB

1. Libertatea academică este garantată tuturor membrilor comunității academice, conform legii și presupune:
2. dreptul de a produce, dobândi, dezvolta și transmite liber cunoștințe prin cercetare științifică, dezbatere, predare, lectură, scris, fără niciun fel de ingerințe politice, religioase sau de orice altă natură;
3. dreptul de a participa la activitățile de învățământ și cercetare ale Academiei, precum și la organizarea și conducerea acestor activități;
4. dreptul de a cerceta orice subiect în orice domeniu socotit necesar, cu respectarea normelor de etică și a codurilor deontologice specifice;
5. dreptul de a selecta membrii comunității academice, în condițiile legii și conform metodologiei stabilite de senatul universitar, fără discriminări pe criterii de vârstă, etnie, sex, origine socială, orientare sexuală sau alte tipuri de discriminare;
6. dreptul studenților de liberă alegere a traseului de formare în privința cursurilor și a programelor de studii, disciplinelor opționale și facultative, la toate ciclurile și formele de studii;
7. dreptul de a alege și de a fi ales;
8. dreptul de a iniția și desfășura colaborări științifice sau educaționale în nume personal, cu membrii altor comunități științifice sau universitare, în condițiile cadrului normativ specific sistemului de apărare și siguranță publică.
9. Răspundere publică obligă Academia:

a) să respecte legislația în vigoare, Carta proprie și politicile naționale și europene în domeniul învățământului superior;

b) să aplice și să se supună reglementărilor în vigoare referitoare la asigurarea și evaluarea calității în învățământul superior;

c) să respecte politicile de etică și deontologie universitară, cuprinse în Codul de etică și deontologie universitară aprobat de senatul universitar;

d) să asigure eficiența managerială și eficiența utilizării resurselor, în cazul instituțiilor de învățământ superior de stat, și a cheltuirii fondurilor din surse publice, conform contractului instituțional;

e) să asigure transparența deciziilor și activităților sale, conform legislației în vigoare;

f) să respecte libertatea academică a personalului didactic, didactic auxiliar și de cercetare, precum și drepturile și libertățile studenților.

# Capitolul IV: COMUNITATEA UNIVERSITARĂ

1. (1) Comunitatea universitară este constituită din:

a) *studenți* – în cadrul facultăților, la studii universitare de licență, masterat sau doctorat (studenți-doctoranzi), pe programe de studii, forme de învățământ, ani de studii, serii și grupe de studii;

b) *cursanți* – în cadrul programelor postuniversitare și a celor de formare profesională a adulților;

c) *personal didactic și de cercetare, care include și instructori militari* – în cadrul departamentelor/centrelor didactice și structurilor de cercetare;

d) *personal didactic și de cercetare auxiliar* – în cadrul birourilor, compartimentelor și serviciilor;

e) *personal administrativ* – în cadrul structurilor administrative.

1. Din comunitatea universitară fac parte și persoanele cărora li s-a conferit calitatea de membru al comunității academice prin hotărâre a senatului universitar. Titlurile onorifice în ANMB se acordă conform unui regulament intern;
2. Apartenența unei persoane la comunitatea universitară este atestată prin documente emise de Academie;
3. Membrii comunității universitare au obligația să contribuie la realizarea misiunii și obiectivelor strategice ale ANMB, precum și la promovarea identității și valorilor ANMB;
4. Membrii comunității universitare au drepturile și îndatoririle stabilite prin reglementările legale în vigoare și prin prezenta cartă.
5. (1) Membrii comunității universitare se bucură de libertatea de gândire, de conștiință și de manifestare în activitatea didactică, de cercetare științifică, creație artistică și performanță sportivă;
6. Membrii comunității universitare au următoarele drepturi fundamentale:
	1. dezvoltare și perfecționare profesională;
	2. a ataca deciziile care le încalcă drepturile și interesele legitime, în condițiile legii;
7. Drepturile membrilor comunității universitare nu pot fi îngrădite pe baza unor discriminări ținând de condiția socială și materială, de sex, rasă, naționalitate, apartenență politică sau religioasă.
8. Membrii comunității universitare au următoarele obligații fundamentale:
	1. de a respecta prevederile legii, ale prezentei carte și ale regulamentelor, metodologiilor și procedurilor elaborate în aplicarea acesteia;
	2. de a îndeplini îndatoririle profesionale prevăzute în fișa postului;
	3. de a respecta, în orice împrejurare, etica și deontologia universitară.
9. (1) Spațiul universitar al Academiei este inviolabil, în condițiile legii;
10. Accesul în spațiul universitar al Academiei este permis numai în condițiile stabilite prin lege şi prin prezenta cartă. În ANMB accesul este reglementat prin regulamentul de ordine interioară și prin alte acte normative specifice mediului militar;
11. Cadrele didactice şi studenții/cursanții sunt protejați în spațiul universitar de către autoritățile responsabile cu ordinea publică. Protecția se asigură împotriva persoanei sau a grupului de persoane care aduc atingere demnității umane şi profesionale a cadrelor didactice, ori care împiedică exercitarea drepturilor şi a obligațiilor lor;
12. Protecția în spațiul universitar este solicitată de către comandant (rector) şi/sau locțiitorul comandantului, ca persoane autorizate.
13. (1) Din categoria personalului didactic / de cercetare pot face parte persoanele care îndeplinesc condițiile de studii prevăzute de lege, care au capacitatea de exercitare deplină a drepturilor, o conduită morală conformă deontologiei universitare și sunt apte din punct de vedere medical și psihologic pentru îndeplinirea funcției respective;
14. Personalul didactic / de cercetare poate fi titular sau asociat;
15. Prin personal didactic / de cercetare titular se înțelege personalul didactic / de cercetare care ocupă o funcție didactică / de cercetare în ANMB, obținută prin concurs, pe perioadă nedeterminată, precum și personalul didactic menținut în funcția didactică după îndeplinirea vârstei legale de pensionare, conform legii. Personal didactic / de cercetare titular este și personalul didactic / de cercetare care beneficiază de rezervare de post, în condițiile legii;
16. Personalul didactic titular militar din Academie, pensionat pentru limită de vârstă și vechime integrală ca militari, pot să își continue activitatea didactică, în cadrul ANMB, în condițiile legii;
17. Personalul didactic titular, militar și civil, poate ocupa următoarele funcții didactice: asistent universitar, lector universitar/șef de lucrări universitar, conferențiar universitar și profesor universitar;
18. Personalul didactic titular militar care face parte din corpul instructorilor militari din ANMB poate ocupa următoarele funcții didactice: instructor; instructor principal; instructor superior; instructor avansat;
19. Condițiile care se cer îndeplinite pentru ocuparea funcțiilor vacante de instructori militari, precum și normele didactice, competențele și responsabilitățile sunt stabilite prin instrucțiuni ale MApN;
20. Personalul de cercetare titular militar și civil, poate ocupa următoarele funcții de cercetare: asistent de cercetare; cercetător științific; cercetător științific gradul III; cercetător științific gradul II; cercetător științific gradul I;
21. Cadrele didactice și de cercetare angajate pe perioadă determinată au statut de cadru didactic și de cercetare asociat;
22. În Academie poate funcționa corpul instructorilor militari asociați, pentru categoriile prevăzute la alin.(6), în condițiile stabilite prin ordine și instrucțiuni proprii;
23. Personalul didactic / de cercetare militar și membrii corpului instructorilor militari au drepturi și îndatoriri care decurg din prezenta cartă, din codul de etică și deontologie universitară, din legislația specifică în vigoare și din calitatea de cadru militar în activitate;
24. Personalul didactic / de cercetare civil are drepturi și îndatoririle care decurg din prezenta cartă, din codul de etică și deontologie universitară, din contractul individual de muncă și din legislația specifică în vigoare.
25. Echivalarea funcțiilor de cercetare cu funcțiile didactice se realizează conform legislației în vigoare.
26. (1) Pe lângă drepturile și obligațiile ce decurg din legislația muncii în vigoare, incidentă, personalul didactic și de cercetare din Academie are drepturi și obligații care decurg din Legea Învățământului Superior nr. 199/2023, cu modificările și completările ulterioare, prezenta cartă, contractul individual de muncă, fișa postului și regulamentele interne;
27. Drepturile personalului didactic și de cercetare se referă la:
	1. dreptul de exprimare liberă a opiniilor academice în spațiul universitar și libertatea de predare, de cercetare și de creație, în conformitate cu criteriile de calitate academică;
	2. dreptul de a alege și a fi ales în structurile și funcțiile de conducere universitară;
	3. dreptul de proprietate intelectuală asupra propriei creații științifice;
	4. dreptul de a publica studii, articole, volume, fără restricții ale libertății academice, în conformitate cu criteriile de calitate academică;
	5. dreptul de a concura la obținerea de granturi naționale și internaționale;
	6. dreptul de a face parte din asociații și organizații profesionale și culturale, naționale și internaționale;
	7. dreptul la rezervarea postului didactic, în condițiile legii;
	8. dreptul la concediu de odihnă, în condițiile legii;
	9. dreptul la concedii cu plată sau fără plată, în condițiile legii;
	10. dreptul de a fi remunerat pentru munca depusă, în condițiile legii;
	11. dreptul de a beneficia de asistență medicală și stomatologică în cabinete medicale/ stomatologice și psihologice, în condițiile legii;
	12. dreptul de a fi protejat în spațiul universitar, în condițiile legii;
	13. dreptul de a primi ordine, medalii, diplome, plachete sau titluri onorifice, în condițiile legii;
	14. dreptul la mobilitate internațională pentru activități didactice și de cercetare științifică, în condițiile legii;
	15. dreptul de a se pensiona la împlinirea vârstei de 65 de ani, în condițiile legii;
	16. dreptul de a continua activitatea în universitate după împlinirea vârstei de pensionare, în condițiile legii.
28. Obligațiile personalului didactic și de cercetare vizează:
	1. obligația de a contribui la realizarea misiunii Academiei, prin calitatea activității didactice și de cercetare desfășurate;
	2. obligația de a desfășura activitate didactică și de cercetare, cu respectarea criteriilor de calitate universitară;
	3. obligația de a îndeplini sarcinile prevăzute prin contractul individual de muncă și fișa postului și de a satisface criteriile de performanță stabilite;
	4. obligația de asumare a unor standarde minimale ale rezultatelor activităților didactice și de cercetare, aprobate de senatul universitar, la propunerea consiliului de administrație, în conformitate cu legislația în vigoare;
	5. obligația de a respecta deontologia universitară și criteriile de originalitate în elaborarea lucrărilor didactice și științifice;
	6. obligația de a respecta normele prevăzute în regulamentele, metodologiile și procedurile interne;
	7. obligația de a se evalua periodic, în conformitate cu metodologia internă și în condițiile legii;
	8. obligația de a efectua controlul medical periodic, în condițiile legii;
	9. obligația de a respecta prevederile Codului de etică și deontologie universitară, precum și pe cele ale legislației în vigoare.
29. (1) Au calitatea de studenți persoanele înmatriculate la programele de studii universitare de licență, masterat și doctorat pe întreaga perioadă a prezenței lor în cadrul programului respectiv, de la înmatriculare și până la absolvire sau exmatriculare, mai puțin în perioadele de întrerupere a studiilor;
30. O persoană poate fi admisă și înmatriculată ca student, concomitent, la cel mult două programe de studii, indiferent de instituțiile de învățământ care le oferă. Orice subvenție financiară sau bursă din fonduri publice se acordă, conform normelor legale în vigoare, numai într-o singură instituție de învățământ superior, pentru un singur program de studii. În cazul studenților care beneficiază de mobilitate definitivă între instituții de învățământ superior sau programe de studii, subvențiile urmează studentul;
31. Studenții sunt membri cu drepturi depline ai comunității universitare, fiind parteneri în managementul Academiei, inclusiv în procesul de asigurare a calității activității;
32. Calitatea de cursant o au persoanele care urmează un program postuniversitar de formare și dezvoltare profesională continuă, respectiv un program de formare profesională a adulților.
33. (1) Studenții din ANMB au drepturi și obligații care decurg din Legea Învățământului Superior nr. 199/2023, cu modificările și completările ulterioare, prezenta cartă, contractul de studii universitare, codul drepturilor și obligațiilor studentului din ANMB și regulamentele interne.
34. Drepturile studenților se referă la:
35. dreptul de acces la hotărârile luate de către structurile de conducere ale facultăților și ANMB;
36. dreptul de acces neîngrădit la informații privind numărul, tipul și cuantumul fiecărei taxe practicate de către ANMB;
37. dreptul de proprietate intelectuală asupra diverselor lucrări/materiale publicate pe parcursul programului de studii la care sunt înmatriculați;
38. dreptul de a alege și a fi ales în structurile consultative, deliberative și de conducere de la nivelul facultăților și al universității, în conformitate cu prevederile metodologiei privind alegerea reprezentanților studenților ANMB;
39. dreptul de acces pe pagina personală și/sau site-ul ANMB la planul de învățământ și fișele de disciplină înainte de începerea fiecărui an universitar și să fie informat, în primele ore ale fiecărui curs, în legătură cu fișa de disciplină, structura și obiectivele cursului, competențele generate de acesta, precum și cu modalitățile de evaluare și examinare;
40. dreptul la asistență medicală și psihologică în cabinete medicale și psihologice universitare ori în policlinici și unități specializate, conform legii;
41. dreptul de cazare, cu excepția cazului în care studiază în localitatea de domiciliu, în condițiile legii și în conformitate cu prevederile reglementărilor interne;
42. dreptul de finanțare de la buget, conform prevederilor legale;
43. dreptul de a beneficia de finanțarea taxelor de studii sau de burse private, conform prevederilor legale;
44. dreptul de mobilitatea programelor de studii, în conformitate cu regulile creditelor transferabile;
45. dreptul de a beneficia de o evaluare obiectivă și nediscriminatorie a competențelor dobândite după parcurgerea unei discipline, cu respectarea fișei disciplinei, precum și să cunoască baremul după care a fost evaluat;
46. dreptul de a beneficia de protecția datelor personale cu respectarea protecției datelor cu caracter personal conform Regulamentului nr. 679/27.04.2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE;
47. dreptul de a beneficia de recunoașterea practicii efectuate individual, după evaluarea gradului de îndeplinire a obiectivelor de practică în conformitate cu programul de studiu;
48. dreptul de a beneficia de servicii de informare și consiliere academică, profesională și socială, fără plata de tarife sau taxe;
49. dreptul de a beneficia de tratament pentru refacerea sănătății în stațiunile balneoclimaterice sau de odihnă, în taberele studențești, în condițiile legii;
50. dreptul de a beneficia de un îndrumător de an / serie, din rândul cadrelor didactice din facultatea în cadrul căreia își desfășoară cursurile;
51. dreptul de a beneficia la începutul primului an de studiu de un „Ghid al studentului";
52. dreptul de a desfășura activități extracurriculare care contribuie la dezvoltarea lor profesională și/sau moral-civică și să poată primi, în baza efortului depus, un număr de credite de studii transferabile, ce se consemnează în suplimentul la diploma de studii, în conformitate cu prevederile legale în vigoare, în baza unei metodologii aprobate de senatul universitar;
53. dreptul de a efectua evaluarea academică a cadrelor didactice, a cursurilor, seminarelor și lucrărilor practice;
54. dreptul de a face parte din organizații studențești, ateliere, cluburi, cercuri, cenacluri, formații artistice și sportive, organizații, precum și publicații, conform legii;
55. dreptul de a utiliza laboratoarele, amfiteatrele, sălile de cursuri și seminare, sălile de lectură, bibliotecile, punctele informatice, spațiile de cazare, sălile de gimnastică, bazele sportive și celelalte spații sau servicii puse la dispoziția lor de către ANMB, conform reglementărilor interne;
56. dreptul de a întrerupere și reluare a studiilor, conform legislației în vigoare și regulamentelor ANMB;
57. dreptul de a participa la activități științifice studențești, concursuri profesionale, activități cultural-sportive;
58. dreptul de a participa, prin reprezentanții lor, la procesul de elaborare și aprobare a regulamentelor, metodologiilor și procedurilor aferente tuturor aspectelor vieții universitare;
59. dreptul de a primi adeverințe sau situații școlare eliberate de ANMB, precum și alte acte care atestă statutul de student, conform prevederilor legale;
60. dreptul de a primi burse și alte forme de ajutor material în conformitate cu reglementările în vigoare;
61. dreptul de a fi recompensați, avansați în grad și promovați în funcții de comandă pe baza rezultatelor la învățătură și a performanțelor stabilite prin regulamente specifice;
62. dreptul de a sesiza abuzuri și nereguli, în special cele cu privire la procesul de învățământ și activitățile conexe acestuia, dar și cele cu privire la situații care ar putea influența buna desfășurare a activităților de studiu individual și general, precum și să beneficieze de protecția identității sale;
63. dreptul de a beneficia de alte drepturi și libertăți prevăzute în regulamentele ANMB.
64. Obligațiile studenților vizează:
65. obligația de a cunoaște și a respecta prevederile prezentei carte, regulamentelor, metodologiilor și procedurilor interne;
66. obligația de a respecta prevederile contractului de studii universitare;
67. obligația de a se pregăti și de a participa activ la orele de curs, seminar și laborator, precum și la verificările periodice prevăzute în planurile de învățământ;
68. obligația de a întocmi și a susține proiectele și probele practice;
69. obligația de a promova formele de evaluare a cunoștințelor în cadrul sesiunilor prevăzute de regulament;
70. obligația de a-și verifica situația școlară la sfârșitul fiecărui semestru și an universitar;
71. obligația de a respecta standardele de calitate stabilite de către ANMB;
72. obligația de a manifesta un comportament civic și respect față de comunitatea universitară;
73. obligația de a nu folosi un limbaj și comportament neadecvate mediului universitar;
74. obligația de a utiliza în mod corespunzător, conform destinației stabilite, toate facilitățile și subvențiile primite;
75. obligația de a păstra și a utiliza cu grijă baza materială pusă la dispoziția lor de către ANMB, iar în caz contrar de a suporta plata eventualelor prejudicii aduse;
76. obligația de a respecta curățenia, liniștea și ordinea publică, regulile de prevenire a incendiilor și de apărare civilă în spațiul universitar;
77. obligația de a participa la activitățile academice fără a fi sub influența băuturilor alcoolice sau a altor substanțe interzise;
78. obligația de a achita la timp obligațiile financiare față de ANMB, în condițiile asumate în contractul de studiu sau alte contracte încheiate cu ANMB;
79. obligația de a citi fișa disciplinei și să își îndeplinească obligațiile de studiu individual;
80. obligația de a consulta cu regularitate site-ul ANMB și al facultății, pagina personală, precum și avizierele;
81. obligația de a respecta codul de etică și deontologie universitară.
82. obligația de a respecta orice alte obligații prevăzute în prezenta cartă și în alte reglementări interne.
83. Personalul didactic auxiliar şi cel administrativ din Academie au drepturile şi responsabilitățile derivate din legislația în vigoare, din prezenta cartă, regulamentele, metodologiile şi procedurile aprobate de structurile de conducere ale ANMB, precum şi din fişa individuală a postului.
84. Atribuțiile personalului didactic și de cercetare, ale personalului didactic și de cercetare auxiliar și ale personalului administrativ sunt stabilite în fișa individuală a postului, ce este avizată de conducătorul ierarhic și aprobată de rector, fiind anexă la contractul individual de muncă.

# Capitolul V: ORGANIZAREA PROCESULUI DE EDUCAȚIE ȘI CERCETARE

1. (1) Structura ANMB este reflectată în organigrama acesteia, aprobată de senatul ANMB.

(2) Determinarea structurii ANMB, ca atribut esențial derivat din principiul autonomiei universitare, presupune ca orice constituire, modificare, desființare a unei entități universitare sau auxiliare, precum și definirea raporturilor de subordonare/colaborare dintre acestea să se realizeze numai cu aprobarea senatului ANMB, în conformitate cu reglementările legale în vigoare.

1. Pentru îndeplinirea obiectivelor ce decurg din misiunea asumată Academia poate avea în structura sa următoarele componente organizatorice:
2. facultăți, departamente, pentru organizarea învățământului;
3. centre și laboratoare de cercetare, aflate în subordinea facultăților sau Academiei pentru organizarea și valorificarea cercetării;
4. centre pentru formarea continuă a resurselor umane, unități de producție și prestări servicii, centre de consultanță pentru activități de transfer cognitiv și tehnologic;
5. școli postuniversitare;
6. școli doctorale;
7. extensii universitare;
8. structuri de pregătire militară, practică și sporturi nautice;
9. structuri suport de management universitar, structuri militare și structuri administrative conform reglementărilor în vigoare;
10. cluburi sportive universitare;
11. unități de învățământ preuniversitar.
12. (1) Facultățile sunt unități funcționale de bază ale Academiei, care gestionează programele de studii, în care se desfășoară:
13. învățământ universitar;
14. învățământ postuniversitar;
15. cercetare științifică;
16. învățământ de formare continuă;
17. prestări de servicii.

Facultățile elaborează și gestionează programele de studii de scurtă durată, programe de studii de licență și masterat, conduce procesul de învățământ și de cercetare științifică și poate avea în compunere unul sau mai multe departamente, școli postuniversitare și extensii universitare care sunt responsabile de organizarea programelor de studii pe tipuri și cicluri de studii universitare, precum și centre de cercetare și grupe de studenți și cursanți;

Facultățile se individualizează prin condiții de pregătire, domenii și programe de studii;

Facultățile cuprind personal didactic și de cercetare, studenți, personal didactic și de cercetare auxiliar și personal administrativ;

Numărul, denumirea și organizarea facultăților din cadrul ANMB sunt decise de senat;

Înființarea unei noi facultăți în structura ANMB este condiționată de îndeplinirea următoarelor cerințe:

a) identificarea unei misiuni proprii, în concordanță cu misiunea ANMB și cu cerințele pieței muncii;

b) un bilanț financiar estimat pozitiv;

c) rezultate prealabile deosebite în cercetarea științifică în domeniu;

d) existența resurselor de personal și a infrastructurii care să asigure realizarea misiunii propuse.

Înființarea, organizarea, modificarea denumirii sau desființarea unei facultăți se realizează prin hotărâre a Guvernului privind structura instituțiilor de învățământ superior, inițiată anual de ME, la propunerea consiliului de administrație și cu aprobarea senatului ANMB, cu avizul structurilor de conducere din MApN, conform legislației în vigoare;

Facultățile sunt organizate și își desfășoară activitatea în temeiul prezentei carte și a regulamentelor proprii, aprobate de senatul ANMB.

1. (1) Departamentele sunt unități academice funcțională de bază, care asigură producerea, transmiterea și valorificarea cunoașterii în unul sau mai multe domenii de specialitate. Departamentul coordonează programe de studii de scurtă durată, de licență și masterat și asigură condițiile de desfășurare a unui proces de învățământ de calitate. În cadrul departamentului pot funcționa două sau mai multe comisii didactice, reprezentând grupe de discipline relaționate și corelate din domenii distincte ale cunoașterii, coordonate armonizat din punct de vedere didactic și științific la nivel instituțional,
2. Departamentele pot deservi programele de studii ale facultății din care face parte, dar și programe și servicii corelate din cadrul altor facultăți, în funcție de aria de expertiză pe discipline de studiu și de competențele cu privire la accesarea și implementarea unor proiecte de cercetare-dezvoltare-inovare;
3. Departamentele se înființează, se organizează, se divizează, se comasează sau se desființează prin hotărâri ale senatului universitar, la propunerea consiliilor facultăților în care funcționează, cu avizul consiliului de administrație și în condițiile legii;
4. Departamentele pot avea în componență centre sau laboratoare de cercetare sau pot organiza centre sau laboratoare de cercetare care funcționează ca unități de venituri și cheltuieli în cadrul ANMB;
5. Departamentele monitorizează îndeplinirea obligațiilor didactice și de cercetare științifică și ia măsuri corespunzătoare, în conformitate cu regulamentele ANMB;
6. Cercetarea științifică din cadrul departamentelor se poate desfășura individual, pe baza unor grupuri de cercetare sau prin centre de cercetare.
7. (1) Școlile de studii postuniversitare sunt unități structurale și funcționale ale facultăților care asigură gestionarea studiilor postuniversitare;

(2) Studiile postuniversitare se pot organiza numai pentru programele de studii universitare de licență și masterat acreditate în domeniul științific respectiv;

(3) Obiectivul programului postuniversitar poate fi dobândirea și/sau dezvoltarea de competențe profesionale/specifice, comune uneia sau mai multor ocupații;

(4) Programele postuniversitare pot fi organizate inclusiv prin:

a) parteneriate între departamente din cadrul Academiei;

b) parteneriate cu alte instituții de învățământ superior acreditate;

c) parteneriate cu angajatori direct interesați.

1. ANMB poate înființa cu aprobarea senatului universitar‚ la propunerea consiliului de administrație, filiale și extensii universitare, în condițiile legii.
2. (1) ANMB poate înființa cu aprobarea senatului universitar‚ la propunerea consiliului de administrație, structuri destinate pregătirii militare, formării continue nonuniversitare și structuri suport, în condițiile legii. Organizarea și funcționarea acestor structuri sunt normate prin regulamente proprii, aprobate de senatul ANMB;

(2) Structurile destinate pregătirii militare au misiunea de a forma și dezvolta deprinderile specifice pregătirii militare de bază în cadrul formării vocaționale a studenților militari;

(3) Structurile destinate formării continue nonuniversitare au misiunea de a forma și dezvolta deprinderile profesionale ale cursanților;

(4) Structurile suport pot fi reprezentate prin centre de practică/stagiu, centre de tehnologia informației și au misiunea de a susține activitățile didactice, de cercetare științifică și administrative

1. (1)Societatea Antreprenorială Studențească funcționează sub coordonarea senatului universitar și reprezintă un mecanism de sprijinire, dezvoltare și încurajare a spiritului antreprenorial, în rândul studenților și absolvenților ANMB;

(2) Centrul de consiliere și orientare în carieră funcționează sub coordonarea senatului universitar, pentru prevenirea și combaterea eșecului în carieră și facilitarea accesului la informația privind orientarea școlară și profesională. Acțiunile sunt menite să contribuie la dezvoltarea armonioasă a personalității studenților, să contribuie la mai buna cunoaștere a dinamicii pieței muncii și să consilieze în vederea alegerii carierei;

(3) Academia poate înființa, inclusiv în cadrul unor proiecte, pentru o perioadă determinată sau nedeterminată, structuri de cercetare distincte sub raportul bugetului de venituri și cheltuieli, care au autonomie și statute proprii, aprobate de senatul universitar;

(4) Academia poate constitui consorții, inclusiv cu organizații de cercetare, dezvoltare și inovare și cu instituțiile/unitățile de cercetare, în baza unui contract de parteneriat, încheiat în forma autentică în care sunt stabilite drepturile și obligațiile fiecăreia dintre părți, conform legislației în vigoare;

(5) În cazul realizării unor investiții comune în cadrul unui consorțiu universitar, contractele de parteneriat prevăd, pentru fiecare partener, cel puțin: contribuția la realizarea investiției, drepturile de folosință, împărțirea timpului de acces, cota-parte din acoperirea cheltuielilor pentru întreținerea și funcționarea obiectivului, cota-parte din eventualele venituri care se obțin din utilizarea investiției. Bunurile comune rezultate din activitățile desfășurate în cadrul consorțiului universitar se află în indiviziune pe întreaga perioadă a existenței consorțiului universitar, cu excepția bunurilor proprietate publică pentru care se aplică regimul juridic prevăzut de prevederile legale privind codul administrativ, cu modificările și completările ulterioare;

(6) Academia poate prelua, în coordonare ori prin fuziune, potrivit prevederilor privind integrarea voluntară a organizațiilor de cercetare, dezvoltare și inovare din România în spațiul european de cercetare, precum și prevederilor legale privind cercetarea științifică și dezvoltarea tehnologică, organizații de cercetare, dezvoltare și inovare, în conformitate cu prevederile legale în vigoare;

(7) La constituirea fundațiilor sau a asociațiilor, Academia poate contribui exclusiv cu bani, brevete de invenție și alte drepturi de proprietate intelectuală. Academia poate acorda prin contract dreptul de administrare și folosință asupra bunurilor asociațiilor, în care are calitatea de asociat, ori fundațiilor, în care are calitatea de fondator, cu aprobarea senatului universitar. Dreptul de folosință și de administrare asupra bunurilor proprietate publică nu poate constitui aport al instituției de învățământ superior la capitalul social al unei fundații sau asociații;

(8) Academia poate înființa, prin hotărârea senatului universitar, în urma evaluării externe, conform prevederilor legale privind asigurarea calității în învățământul preuniversitar, unități de învățământ preuniversitar de stat, după cum urmează:

a) pentru învățământul antepreșcolar și preșcolar, unități fără personalitate juridică, în structura Academiei;

b) pentru învățământul primar, gimnazial și liceal, unități cu personalitate juridică, în subordinea academiei;

c) pentru învățământul postliceal, colegii terțiare nonuniversitare, fără personalitate juridică, în structura Academiei.

1. (1) Activitatea de cercetare științifică, dezvoltare-inovare și transfer tehnologic, proiectare, consultanță sau expertiză, se desfășoară în cadrul departamentelor sau în unități proprii de cercetare științifică, inclusiv prin colaborare, pe bază de contract, cu instituții de învățământ și cercetare din țară sau străinătate, în conformitate cu prevederile legale și reglementările specifice ale MApN.

 (2) Unitățile de cercetare științifică se înființează cu aprobarea senatului ANMB și pot funcționa în subordinea departamentelor, facultăților sau ale rectoratului.

 (3) Activitățile de cercetare-dezvoltare-inovare din Academie se organizează și se desfășoară în conformitate cu strategia pentru cercetare științifică și este coordonată de către secția management cercetare, aflată în subordinea prorectorului pentru cercetare științifică

1. (1) Academia încurajează activitatea inovativă și protejează drepturile de proprietate intelectuală asupra creațiilor științifice ale membrilor comunității universitare, în conformitate cu legislația specifică și în condițiile contractului individual de muncă și ale regulamentului intern;

(2) Studenții pot participa la toate formele de cercetare, inclusiv la contractele de cercetare științifică.

# Capitolul VI: PROGRAME DE STUDII

1. Programele de studii reprezintă grupuri de unități curriculare de predare, învățare, cercetare, aplicații practice și evaluare, organizate astfel încât să conducă la obținerea calificării universitare certificate prin diploma și suplimentul la diplomă aferent. Curriculumul fiecărui program de studii vizează atingerea rezultatelor învățării ce sunt corelate cu competențele solicitate de ocupațiile corespunzătoare (conform standardelor ocupaționale și/sau Clasificării Europene a Ocupațiilor – ESCO), fiind corelat cu nivelul calificării definit în Cadrul Național al Calificărilor (CNC).
2. (1) În ANMB se organizează programe care asigură:
3. formarea inițială, prin intermediul programelor de studii universitare;
4. formarea continuă, prin programe de studii postuniversitare.
5. Formarea inițială este structurată pe patru cicluri și se realizează prin programe universitare de scurtă durată și programe de studii universitare organizate pe ciclurile de licență, masterat, doctorat;
6. Formarea continuă se realizează prin intermediul programelor de studii postuniversitare:
	1. programe de studii postuniversitare de formare profesională a adulților;
	2. programe de studii postdoctorale de cercetare avansată;
	3. programe de formare profesională a adulților.
7. Formarea profesională a adulților se organizează prin programe care asigură formarea și dezvoltarea profesională continuă, conversia și reconversia profesională sau dezvoltarea personală;
8. Programele de formare profesională a adulților pot avea volume reduse de învățare, vizând competențe și/sau rezultate ale învățării corespunzătoare, care se finalizează cu o microcertificare, având caracteristicile reglementate în Legea Învățământului superior nr. 199/2023, cu modificările și completările ulterioare;
	* + 1. Programele de studii universitare de licență pentru secția militară includ, diferențiat pe ani de studii, module de pregătire militară și stagiu;
			2. Pentru fiecare ciclu de studii universitare organizat, senatul universitar aprobă un regulament propriu de organizare și funcționare, elaborat la nivelul Academiei, în acord cu standardele naționale și internaționale, generale și specifice.
9. (1) Formele de organizare a programelor de studii universitare pot fi:
	1. cu frecvență, pentru studiile universitare de licență, masterat și doctorat;
	2. cu frecvență redusă, pentru studiile universitare de licență, masterat și doctorat;
	3. la distanță, pentru studiile universitare de licență.
10. Programele de studii universitare de masterat pot fi:
	1. masterat profesional, orientat preponderent spre formarea competențelor profesionale;
	2. masterat de cercetare, orientat preponderent spre formarea competențelor de cercetare științifică.
11. Admiterea la programele de studii universitare din ANMB se realizează în baza unor regulamente proprii, aprobate de către senatul universitar, cu particularitățile MApN pentru secția militară, în conformitate cu legislația în vigoare. Cetățenii celorlalte state membre ale Uniunii Europene și ai statelor aparținând Spațiului Economic European, ai Confederației Elvețiene, precum și cetățenii britanici și membrii familiilor acestora, ca beneficiari ai Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice 2019/C 384 I/01 candidează în aceleași condiții ca și cetățenii români;
12. Organizarea și condițiile de desfășurare ale programelor de studii postuniversitare și de formare profesională a adulților sunt stabilite prin regulamente și metodologii proprii și făcute publice, în conformitate cu prevederile legale.
13. (1) Un program de studii universitare conduce la obținerea unui număr specific de credite de studii transferabile,
14. Creditele de studii transferabile reprezintă volumul de muncă intelectuală dirijată și/sau independentă, necesară pentru finalizarea de către student a unei discipline din cadrul unui program de studii universitare, completat cu validarea rezultatelor învățării,
15. Alocarea de credite se realizează în conformitate cu metodologia Sistemului European de Credite Transferabile;
16. Numărul de credite de studii transferabile corespunzătoare fiecărei discipline este precizat în planul de învățământ al fiecărui program de studii;
17. Numărul creditelor de studii transferabile constituie elementul de referință pe care ANMB îl ia în considerare în procesul de recunoaștere a unor studii sau perioade de studii universitare legal efectuate anterior, în același domeniu fundamental, în scopul echivalării și transferării creditelor de studii și a eventualei continuări a studiilor;
18. Numărul de credite de studii transferabile corespunzătoare fiecărui program de studii, condițiile privind obținerea acestora, recunoașterea perioadelor de studii și a creditelor legal obținute, criteriile de promovare a anului de studii se stabilesc prin regulamente și metodologii aprobate de către senatul universitar,
19. Studenții pot participa la acțiuni de voluntariat pentru care pot primi un număr de credite de studii transferabile. Numărul de credite de studii transferabile se aprobă, prin regulament, de către senatul universitar.
20. Structura anului universitar se aprobă de către senatul universitar, în conformitate cu prevederile legale în vigoare.
21. (1) Documentele curriculare ale unui program de studiu sunt planul de învățământ și fișele disciplinelor, precum și alte documente curriculare prevăzute de reglementările legale în vigoare;
22. Structura documentelor curriculare este stabilită prin metodologii specifice, aprobate de senatul universitar, în conformitate cu legislația în vigoare;
23. Planul de învățământ este elaborat la nivelul departamentelor, este avizat de consiliul facultății și de consiliul de administrație și aprobat de senatul universitar, și contribuie la obținerea calificării, precizând totalitatea componentelor curriculare parcurse în cadrul unui program de studii;
24. Fiecărei discipline dintr-un plan de învățământ îi corespunde o fișă a disciplinei. Fișa disciplinei este elaborată la nivelul departamentului unde este arondată, precizează următoarele: rezultatele învățării, conținutul predării și învățării și practicile asociate învățării, predării și evaluării, precum și numărul de credite de studii alocate pentru fiecare activitate;
25. Fișa de disciplină se elaborează înainte de începerea fiecărui an universitar și nu poate fi modificată pe parcursul acestuia.
26. (1) Calificările dobândite de absolvenții programelor de studii din ANMB sunt atestate prin diplome, prin certificate sau prin alte acte de studii în conformitate cu legislația în vigoare;
27. Actele de studii eliberate de ANMB sunt documente oficiale, cu regim special, care confirmă studiile efectuate, titlurile sau calificările dobândite;
28. În cazul programelor de studii integrate, actele de studii se eliberează în concordanță cu reglementările naționale și cu prevederile acordurilor interinstituționale. Conținutul și formatul acestor acte de studii, precum și limba de redactare a acestora se aprobă de către senatul universitar;
29. Actele de studii eliberate de către ANMB, în condițiile legii, pentru aceleași programe de studii sunt echivalente, indiferent de forma de învățământ absolvită.

# Capitolul VII: MANAGEMENT UNIVERSITAR

1. (1) Activitatea structurilor de conducere se desfășoară în conformitate cu prevederile legale, cele ale Cartei ANMB și ale regulamentelor de funcționare. Procesul de stabilire și de alegere a structurilor și funcțiilor de conducere la nivelul instituției, al facultăților și departamentelor trebuie să respecte principiul reprezentativității pe facultăți, departamente, programe de studii;

(2) Structurile de conducere ale Academiei sunt:

1. Senatul universitar - la nivelul Academiei;
2. Consiliul de administrație - la nivelul Academiei;
3. Consiliul facultății - la nivelul facultăților;
4. Consiliul departamentului - la nivelul departamentelor;
5. Consiliul pentru studii universitare de doctorat – la nivelul Academiei;
6. Consiliul școlii doctorale – la nivelul școlii doctorale.
7. În domeniul cercetării științifice, la nivelul ANMB, funcționează Consiliul științific, cu caracter consultativ;

(4) Deciziile structurilor de conducere se iau cu votul majorității simple a membrilor prezenți, cu condiția ca numărul celor prezenți să reprezinte cel puțin două treimi din numărul total al membrilor. Membrii acestor structuri de conducere au drept de vot deliberativ egal;

(5) Normele de reprezentare în organismele de conducere sunt în conformitate cu reglementările în vigoare și cu nevoile specifice comunității universitare. Valorile concrete (numărul de membri) ale cotelor de reprezentare sunt calculate pe baza datelor de evidență a personalului didactic și de cercetare, și a situației privind programele de studii universitare existente la momentul desfășurării alegerilor universitare și se stabilesc de către senatul universitar prin Metodologia de alegere a organismelor și funcțiilor de conducere din ANMB;

(6) Structurile de conducere ale ANMB își vor constitui, după caz, propriile entități operative (birouri). La aceste organisme funcționale care exercită atribuții între ședințele Consiliului facultății, senatului universitar sau Consiliului de administrație, studenții sunt reprezentanți în aceeași pondere (minim 25%) în cadrul acestor organisme, fiind desemnați de reprezentanții aleși ai acestor structuri în cadrul ședințelor de constituire, dar nu mai puțin de un membru;

(7) Organizațiile studențești care reprezintă interesele studenților la nivelul comunității universitare a ANMB pot aveareprezentanți de drept în structurile decizionale și executive ale instituției de învățământ superior, cu excepția acelora în care mandatele se atribuie exclusiv prin alegeri;

(8) Studenții sunt reprezentați în toate structurile decizionale și consultative din Academie;

(9) Atribuțiile structurilor de conducere sunt stipulate de legislația în vigoare precum și de regulamentele ANMB, aprobate de senatul ANMB;

(10) Hotărârile organismelor de conducere se vor publica pe website-ul ANMB.

1. (1) Senatul universitar este organizat și funcționează după un regulament propriu, adoptat cu majoritatea voturilor membrilor săi;
2. Membrii senatului universitar, cadre didactice și cercetători titulari, sunt aleși, fără excepție în circumscripții electorale stabilite de senatul ANMB, prin votul universal direct și secret al tuturor cadrelor didactice și cercetătorilor titulari din respectivele circumscripții;
3. Membrii senatului universitar, având calitatea de studenți, sunt aleși, fără excepție, prin votul universal, direct și secret al studenților din circumscripțiile stabilite prin metodologia de alegere a studenților în structurile de conducere ale ANMB;
4. Senatul universitar își alege, prin vot secret, un președinte care conduce ședințele senatului universitar și reprezintă senatul universitar în raporturile cu rectorul.
5. În cazuri justificate, președintele senatului ANMB poate fi revocat la propunerea scrisă a cel puțin 1/3 din membrii senatului universitar, prin vot secret cu votul a 2/3 din membrii senatului ANMB.
6. Senatul își desfășoară activitatea în plen, în cadrul biroului senatului și pe comisii, și se întrunește lunar sau oricând este nevoie, la inițiativa rectorului, a consiliului de administrație sau a cel puțin 1/3 din membrii senatului ANMB;
7. Biroul senatului asigură activitatea permanentă a acestuia și este format din președintele senatului universitar, din președinții comisiilor de specialitate ale senatului și doi studenți;
8. Biroul senatului ANMB poate prelua prerogativele senatului universitar pentru perioade de timp determinate, cu aprobarea acestuia sau în condițiile în care, din motive obiective, nu este posibilă asigurarea cvorumului;
9. Toate hotărârile luate de biroul senatului ANMB constituie excepții, se aplică imediat după emitere și se vor supune aprobării în prima ședință a senatului universitar ulterioară;
10. Senatul universitar stabilește comisii de specialitate prin care controlează activitatea conducerii executive a Academiei și a consiliului de administrație, asigură suport pentru activitățile desfășurate de către senat, conform regulamentului de organizare și funcționare a acestuia. Rapoartele de monitorizare sunt prezentate periodic și discutate în senatul universitar, stând la baza rezoluțiilor senatului universitar;
11. Numărul, denumirea și componența comisiilor de specialitate sunt stabilite de senatul universitar la începutul fiecărui mandat;
12. În caz de indisponibilitate a președintelui senatului universitar, atribuțiile acestuia sunt preluate de către unul din președinții de comisii ale senatului, conform regulamentului de organizare și funcționarea al senatului ANMB.
13. (1) Numărul circumscripțiilor din ANMB, precum și numărul reprezentanților facultăților în senatul universitar se stabilește și se aprobă de către senatul universitar prin metodologia de alegere pentru organismele și funcțiile de conducere din ANMB, înainte de începerea alegerilor pentru un nou mandat, respectându-se principiul reprezentativității. Senatul universitar este compus din maxim 75% personal didactic și de cercetare titular și din minim 25% reprezentanți ai studenților;
14. Norme de reprezentare. Numărul membrilor senatului universitar se stabilește astfel:
	* + între 51 – 200 cadre didactice și de cercetare titulare: 17 – 31 membri.

 Normele de reprezentare pentru senatul universitar sunt stabilite pe cote-părți în metodologia de alegere pentru organismele și funcțiile de conducere din ANMB.

1. Fiecare facultate este reprezentată în senatul universitar, proporțional cu numărul cadrelor didactice și de cercetare titulare. Cotele-părți de reprezentare vor fi stabilite având în vedere numărul total al personalului didactic și de cercetare titular al facultății sau departamentului la momentul întocmirii metodologiei de alegere a organismelor și funcțiilor de conducere din Academie.

 Fiecare facultate va avea reprezentanți în senatul universitar, pe cote-părți de reprezentare rezultate din raportarea numărului personalului didactic și de cercetare titular al facultății la numărul total al personalului didactic și de cercetare titular din ANMB.

1. Instructorii militari au un reprezentant în senatul universitar al ANMB din cota stabilită pentru personalul didactic și de cercetare. Modalitatea de alegere a reprezentanților instructorilor militari se stabilește prin metodologia de alegere pentru organismele și funcțiile de conducere din ANMB;
2. Foștii rectori ai instituției sunt de drept membri de onoare ai senatului. Aceștia pot participa numai la ședințele festive ale senatului;
3. Mandatul senatului universitar este de cinci ani pentru personalulul didactic și de cercetare care are statut de titular în ANMB;
4. Pentru studenți, mandatul este valabil din momentul alegerii până la finalizarea seriei corespunzătoare programului de studiu pentru care a fost ales ca reprezentant;
5. Membrii senatului universitar își pierd calitatea de senator în următoarele condiții:
6. Demisie;
7. Scoatere din evidența ANMB ca urmare a exmatriculării, absolvirii, desfacerii contractului individual de muncă, pensionării etc.
8. Suspendare a contractului individual de muncă, întreruperea / prelungirea de școlaritate, în condițiile legii;
9. Transfer / mutare din structura care l-a desemnat;
10. Excludere;
11. Incompatibilitate.
12. În cazul vacantării unor locuri în senat, se vor organiza alegeri parțiale în cel mult trei luni de la vacantare și se vor ocupa de către persoane provenind de la aceeași structură, pentru menținerea cotelor de reprezentare, conform metodologiei de alegere pentru organismele și funcțiile de conducere din ANMB în vigoare (mandat parțial);
13. Mandatul parțial încetează la încheierea mandatului senatului universitar în exercițiu;
14. Senatul în exercițiu are obligația să organizeze alegeri pentru desemnarea noului senat înainte de expirarea mandatului său;
15. Cadrele didactice și de cercetare și studenții din vechiul senat au dreptul să participe la alegeri pentru noul senat universitar;
16. Senatul universitar în exercițiu se consideră dizolvat în ziua întrunirii noului senat.
17. Senatul universitar are următoarele atribuții:
18. aprobă misiunea instituției de învățământ superior, la propunerea rectorului;
19. aprobă planul strategic multianual de dezvoltare instituțională la propunerea rectorului precum și planurile operaționale anuale;
20. aprobă proiectul de buget și execuția bugetară;
21. aprobă, la propunerea rectorului și cu respectarea legislației în vigoare, structura, organizarea și regulamentele privind funcționarea instituției;
22. adoptă codul universitar al drepturilor și obligațiilor studentului;
23. aprobă metodologia de concurs și rezultatele concursurilor pentru angajarea personalului didactic și de cercetare și evaluează periodic resursa umană;
24. aprobă procedurile privind asigurarea internă a calității, codul de asigurare a calității, precum și regulamentul comisiei de evaluare și asigurare a calității;
25. aprobă, la propunerea rectorului, sancționarea personalului cu performanțe profesionale slabe, în baza unei metodologii proprii și a legislației în vigoare;
26. elaborează și adoptă, în urma dezbaterii cu comunitatea academică, carta universitară, modificările acesteia precum și codul de etică și deontologie universitară;
27. garantează libertatea academică și autonomia universitară;
28. încheie contractul de management cu rectorul;
29. îndeplinește alte atribuții conform prezentei carte și regulamentului de organizare și funcționare a senatului universitar al ANMB.
30. monitorizează activitatea rectorului și a consiliului de administrație prin comisiile senatului;
31. validează concursurile pentru funcțiile de management academic, precum și cele pentru funcțiile din consiliul de administrație;
32. (1)Consiliul de administrație al ANMB este format din rector, prorectori, decani, director general administrativ și un reprezentant al studenților;
33. Consiliul de administrație asigură conducerea operativă a Academiei. El este condus de rector. Rectorul poate invita la ședințele consiliului de administrație orice altă persoană;
34. Conducerea executivă permanentă a Academiei este asigurată de biroul consiliul de administrație, care are componența și atribuțiile stabilite în regulamentul de organizarea și funcționare a consiliului de administrație;
35. Consiliul de administrație aplică deciziile strategice ale senatului universitar și exercită atribuții specifice, conferite de regulamentele în vigoare;
36. Consiliul de administrație se întrunește, de regulă lunar și la inițiativa rectorului ori de câte ori este nevoie;
37. Membrii consiliului de administrație își pierd calitatea de membru în următoarele condiții:
38. Demisia din funcția deținută;
39. Scoatere din evidența ANMB ca urmare a exmatriculării, absolvirii, desfacerii contractului individual de muncă, pensionării etc.
40. Suspendare a contractului individual de muncă, întreruperea / prelungirea de școlaritate, în condițiile legii;
41. Excludere.
42. Consiliul de administrație are următoarele atribuții:
43. aprobă operațiunile financiare care depășesc plafoanele stabilite de senatul universitar, în instituțiile de învățământ superior de stat, precum și de fondatori, în instituțiile de învățământ superior particulare;
44. aprobă propunerile de scoatere la concurs a posturilor didactice și de cercetare;
45. avizează execuția bugetară și bilanțul anual;
46. avizează propunerile de programe noi de studii și formulează propuneri către senatul universitar de lichidare a acelor programe de studii care nu se mai încadrează în misiunea instituției de învățământ superior sau care sunt ineficiente academic și financiar;
47. avizează și stabilește în termeni operaționali bugetul instituțional;
48. propune senatului universitar strategii ale ANMB pe termen mediu și lung și politici pe domenii de interes ale Academiei.
49. propune, în cadrul proiectului de buget, nivelul cheltuielilor de protocol aferente activităților curente;
50. (1) Consiliul facultății reprezintă organismul decizional și deliberativ al facultății. Consiliul facultății funcționează în plen și pe comisii;
51. Consiliul facultății aplică hotărârile senatului universitar și ale consiliului de administrație;
52. Consiliul se întrunește, de regulă, lunar. Hotărârile se iau cu majoritatea simplă a celor prezenți, dacă numărul acestora reprezintă cel puțin 2/3 din totalul membrilor consiliului;
53. Mandatul consiliului facultății este de cinci ani pentru personalul didactic și de cercetare care are statut de titular în ANMB;
54. Pentru reprezentanții studenților în Consiliul facultății, durata mandatului este de la data validării alegerii până la finalizarea seriei corespunzătoare programului de studiu pentru care a fost ales ca reprezentant;
55. Cadrele didactice și de cercetare, precum și studenții din vechiul consiliu al facultății, au dreptul să participe la alegeri pentru noul consiliu al facultății;
56. Consiliul facultății în exercițiu se consideră dizolvat în ziua întrunirii noului consiliu.
57. (1) Consiliul facultății este format din maximum 75% cadre didactice și de cercetare titulare, respectiv minimum 25% studenți, aleși prin vot universal, direct și secret al tuturor cadrelor didactice și de cercetare titulare din facultate, respectiv prin vot universal, direct și secret de către studenții facultății;
58. În vederea asigurării reprezentativității tuturor departamentelor în consiliul facultății, numărul membrilor se distribuie proporțional, pe fiecare departament în parte;
59. Normele de reprezentare pentru consiliul facultății sunt stabilite în metodologia de alegere pentru organismele și funcțiile de conducere din ANMB, înainte de începerea unui nou ciclu electoral;
60. Membrii consiliului facultății își pierd calitatea de membru în următoarele condiții:
61. Demisie;
62. Scoatere din evidența facultății ca urmare a exmatriculării, absolvirii, desfacerii contractului individual de muncă, pensionării etc.
63. Suspendare a contractului individual de muncă, întreruperea / prelungirea de școlaritate, în condițiile legii;
64. Transfer / mutare din facultate;
65. Excludere;
66. Incompatibilitate.
67. Consiliul facultății are următoarele atribuții:
68. aprobă, la propunerea decanului, structura, organizarea și funcționarea facultății;
69. aprobă programele de studii gestionate de facultate;
70. controlează activitatea decanului și aprobă rapoartele anuale ale acestuia privind starea generală a facultății, asigurarea calității și respectarea eticii și deontologiei universitare la nivelul facultății;
71. îndeplinește alte atribuții, stabilite prin prezenta cartă și prin regulamentul de organizare și funcționare ale facultății
72. (1) Consiliul științific al Academiei este organismul consultativ care coordonează, monitorizează și evaluează activitățile de cercetare științifică universitară;
73. Consiliul științific al Academiei are în compunere prorectorul pentru cercetarea științifică, directorul general administrativ, șeful secției cercetare științifică, prodecanii pentru cercetare, directorii/șefii centrelor de cercetare științifică, cadre didactice cu experiență în domeniul cercetării științifice, cercetători științifici și studenți propuși de către consiliile facultăților/departamentelor, precum și de centrele de cercetare;
74. Președintele consiliului științific al Academiei este prorectorul pentru cercetarea științifică;
75. Componența și structura consiliului științific al Academiei este aprobată de către consiliul de administrație pe baza propunerilor prezentate de prorectorul pentru cercetarea științifică în conformitate cu prevederile regulamentului de organizare și funcționare al consiliului științific al Academiei;
76. Regulamentul de organizare și funcționare al consiliului științific este elaborat de către consiliul științific al Academiei, avizat de către consiliul de administrație și aprobat de către senatul universitar;
77. Consiliul științific al Academiei este numit prin ordin al rector;
78. Mandatul consiliului științific este de 5 ani;
79. Consiliul științific al Academiei are ca scop elaborarea strategiei de cercetare-dezvoltare și inovare a Academiei și a programelor proprii de cercetare-dezvoltare și inovare, precum și luarea măsurilor necesare pentru realizarea acestora;
80. Pentru conducerea operativă a activității de cercetare științifică în cadrul consiliului științific funcționează biroul consiliului științific, compus din: președintele consiliului științific, vicepreședintele consiliului științific, secretarul consiliului științific și prodecanii cu cercetarea științifică de la facultăți;
81. Documentele, planurile, programele și măsurile propuse de către consiliul științific se supun aprobării consiliului de administrație (măsuri bugetare, alocații financiare etc).
82. (1) Consiliul departamentului este structura de conducere de la nivelul departamentului;
	1. Membrii consiliului departamentului sunt aleși prin votul universal, direct și secret al tuturor cadrelor didactice și de cercetare titulare, conform metodologiei de alegere pentru organismele și funcțiile de conducere din ANMB;
	2. Numărul membrilor și componența consiliului departamentului se stabilește conform regulamentului de organizare și funcționare a facultății din care face parte departamentul;
	3. Membrii consiliului departamentului își pierd calitatea de membru în următoarele condiții:
83. Demisie;
84. Scoatere din evidența departamentului ca urmare a desfacerii contractului individual de muncă, pensionării etc.
85. Suspendare a contractului individual de muncă, în condițiile legii;
86. Transfer / mutare;
87. Excludere;
88. Incompatibilitate.
89. Locurile vacante se completează prin alegeri parțiale, pentru un mandat cu durata până la încetarea mandatului consiliului departamentului în exercițiu;
90. Cadrele didactice din vechiul consiliu al departamentului au dreptul să participe la alegeri pentru un nou mandat;
91. Consiliul departamentului îl ajută pe directorul de departament în realizarea conducerii operative a departamentului. Modul de desfășurare a activității Consiliului departamentului se stabilește în regulamentul de organizare și funcționare a facultății din care face parte departamentul.
92. Consiliului pentru studiile universitare de doctorat (CSUD)

CSUD este structura organizatorică și administrativă constituită în cadrul IOSUD;

Membrii CSUD sunt aleși prin votul universal, direct, secret și egal al conducătorilor de doctorat și studenților-doctoranzi din cadrul școlilor doctorale din IOSUD;

Membrii CSUD își pierd calitatea de membru în următoarele condiții:

1. Demisie;
2. Scoatere din evidența ANMB ca urmare a exmatriculării, absolvirii, desfacerii contractului individual de muncă, pensionării etc.
3. Suspendare a contractului individual de muncă, întreruperea / prelungirea de școlaritate, în condițiile legii;
4. Transfer / mutare;
5. Excludere;
6. Incompatibilitate.

CSUD are următoarele atribuții:

* + - 1. formulează strategia IOSUD;
			2. elaborează regulamentul instituțional de organizare și desfășurare a programelor de studii universitare de doctorat și postdoctorat la nivelul IOSUD;
			3. formulează propunerile privind înființarea sau desființarea școlilor doctorale din cadrul IOSUD și selectează conducătorii de doctorat care fac parte dintr o școală doctorală nou-înființată;
			4. numește directorul școlii doctorale;
			5. elaborează metodologiile și regulamentele necesare funcționării IOSUD;
			6. coordonează implementarea strategiei de promovare, în plan național și internațional, a studiilor universitare de doctorat și a studiilor postdoctorale
1. (1) Comisiile didactice se constituie la nivelul departamentelor și au rolul de a coordona dezvoltarea curriculară pe linie de specialitate, de a monitoriza și armoniza procesele educaționale și didactice, desfășurate pe diferite domenii și arii curiculare. Ariile de responsabilitate, precum și componența comisiilor pe domenii de specialitate vor fi aprobate de senatul universitar;

(2) Comisiile didactice au următoarele atribuții specifice:

1. avizează anual la nivelul departamentului fișele disciplinelor pe domenii de specialitate;
2. propun metode de predare-evaluare aplicabile disciplinelor din aria de responsabilitate;
3. monitorizează baza bibliografică aplicabilă disciplinelor din aria de responsabilitate;
4. monitorizează calitatea proceselor educaționale pentru disciplinele din aria de responsabilitate, mai ales în cazul disciplinelor acoperite cu cadre didactice externe;
5. participă la monitorizarea programelor de studii;
6. participă la inițiere de noi programe de studii;
7. participă la procesele de acreditare instituțională
8. (1) Funcțiile de conducere din ANMB sunt:
9. Rector, prorector, director general administrativ - la nivelul Academiei;
10. Decan, prodecan, director școală postuniversitară (funcție asimilată cu cea de prodecan) - la nivelul facultăților;
11. Director de departament - la nivelul departamentului;
12. Director școală doctorală, funcție asimilată cu cea de director de departament - la nivelul școlii doctorale;
13. Director/șef centru de cercetare - la nivelul centrului de cercetare.
14. Funcțiile de conducere prevăzute la alin. (1), reprezintă funcții în domeniul didactic a căror îndeplinire nu presupune prerogative de putere publică;
15. Următoarele funcții de conducere nu se cumulează: rector, prorector, decan, prodecan, director al Școlii de studii postuniversitare, director de departament, director/șef centru de cercetare;
16. Personalul didactic și de cercetare titular care exercită o funcție de conducere în cadrul ANMB, de conducere, îndrumare și control în cadrul ME, în instituțiile aflate în subordinea și coordonarea acestuia, precum și al ARACIS sau este ales într-o funcție de demnitate publică poate beneficia de o reducere a normei didactice de cel mult 50%, cu aprobarea senatului universitar. Personalul didactic care beneficiază de reducere de normă nu poate susține ore didactice la postul de bază în regim de cumul sau plata cu ora și nu poate susține activități didactice în calitate de cadru didactic asociat în alte universități;
17. În ANMB nu pot ocupa funcțiile de conducere prevăzute la alin. (1) persoanele condamnate penal definitiv pentru săvârșirea cu intenție a unei infracțiuni pentru care nu a intervenit reabilitarea;
18. În cazul vacantării unui loc în structurile de conducere sau la funcțiile de conducere, se aplică aceeași procedură de alegere sau concurs, referitoare la poziția respectivă, în termen maxim de 3 luni de la data vacantării funcției;
19. Până la ocuparea prin concurs a funcțiilor de conducere, rectorul poate numi, cu avizul consiliului de administrație, pentru funcțiile respective împuterniciți/interimari;
20. Persoanele desemnate în funcțiile conducere de la nivelul Academiei și al facultăților pot fi revocate/destituite din funcție dacă:
	* + 1. nu își îndeplinesc atribuțiile prevăzute de lege, prin prezenta cartă și prin decizia de numire;
			2. încalcă legislația și normele de etică universitară;
			3. se află într-o situație de incompatibilitate prevăzută de lege sau de prezenta cartă;
			4. aduc prejudicii intereselor și imaginii ANMB, la orice nivel.
21. Destituirea/revocarea oricărei persoane care ocupă funcții de conducere se face prin hotărârea aceluiași organ colectiv a aceleiași structuri sau colectivități, printr-o procedură similară celei prin care a fost aleasă sau desemnată.
22. (1) Mandatul este perioada în care o persoană/structură desemnată prin vot sau prin concurs într-o funcție de conducere pune în aplicare programul managerial pe baza căruia a fost învestită. Mandatul are o durată de 5 ani;

O persoană nu poate ocupa funcția de rector la aceeași instituție de învățământ superior pentru mai mult de două mandate;

În calculul numărului maxim de mandate prevăzut la alin. (2) se iau în considerare și mandatele de 5 ani incomplete, întrerupte în urma demisiei, demiterii sau suspendării;

Mandatul prorectorilor este cel mult egal cu mandatul rectorului care i-a numit, cu excepția situațiilor de întrerupere a mandatului rectorului, când mandatele acestora continuă până la desemnarea noului rector;

În cazul alegerilor parțiale, mandatul este valid până la data alegerilor generale în Academie;

Pentru reprezentanții studenților în senatul universitar / consiliul facultății / consiliul de administrație, durata mandatului este de la data validării alegerii până la finalizarea seriei corespunzătoare programului de studiu pentru care a fost ales ca reprezentant.

1. (1) Conducerea Academiei, având statut de instituție de învățământ superior militar, se realizează de către comandant, care are și calitatea de rector;
2. Funcția de comandant se ocupă prin concurs în conformitate cu reglementările MApN. Confirmarea ca rector se realizează pe baza rezultatului concursului transmis ME de ANMB;
3. Rectorul încheie cu senatul universitar, reprezentat de președintele senatului universitar, un contract de management, cuprinzând criteriile și indicatorii de performanță managerială, drepturile și obligațiile părților contractuale;
4. Rectorul confirmat de ministrul educației, pe baza consultării senatului universitar, își numește prorectorii;
5. La sesizarea ministrului educației sau a senatului universitar, Comisia Națională de Etică a Managementului Universitar verifică încălcarea dispozițiilor prevăzute la art. 12 din Legea nr. 199 / 2023 și, în situația în care persoana în cauză se face vinovată, poate propune revocarea din funcția de rector, cu consultarea senatului universitar;
6. În termen de maximum 5 zile lucrătoare de la data eliberării din funcție a rectorului prin ordin al ministrului educației, senatul universitar are obligația să desemneze un prorector în calitate de rector interimar care reprezintă ANMB până la confirmarea unui nou rector de către ministrul educației. În termen de 3 luni de la eliberarea din funcția de rector, senatul universitar finalizează procedurile de desemnare a unui nou rector, cu respectarea prevederilor legale în vigoare, și trimite spre confirmare ministrului educației dosarul privind confirmarea noului rector;
7. Demiterea/revocarea din funcția de comandant (rector) se realizează în conformitate cu reglementările MApN.
8. (1) Rectorul reprezintă legal instituția de învățământ superior în relațiile cu terții și realizează conducerea executivă a acesteia;

(2) Rectorul este ordonatorul de credite al instituției. Rectorul poate delega atribuțiile de reprezentant legal și ordonator de credite, în condițiile legilor în vigoare.

(3) Rectorul are următoarele atribuții:

1. propune spre aprobare senatului universitar misiunea ANMB;
2. realizează managementul și conducerea operativă a ANMB;
3. încheie contractul de management cu senatul universitar;
4. propune spre aprobare senatului universitar structura și reglementările de funcționare ale ANMB;
5. propune spre aprobare senatului universitar proiectul de buget și raportul privind execuția bugetară;
6. prezintă senatului universitar, în vederea validării, cel mai târziu în prima zi lucrătoare a lunii aprilie a fiecărui an, raportul privind starea ANMB;
7. conduce consiliul de administrație;
8. îndeplinește alte atribuții stabilite de senatul universitar, în conformitate cu contractul de management, prezenta cartă și legislația în vigoare.
9. (1) Prorectorii sunt numiți de către rector, din rândul cadrelor didactice și de cercetare titulare din Academie, în urma consultării senatului, după confirmarea rectorului prin ordin al ministrului educației;
10. La nivelul Academiei, numărul prorectorilor este de patru, astfel: prorectorul pentru învățământ universitar, prorectorul pentru cercetarea științifică, prorectorul pentru formarea continuă a resurselor umane și prorectorul pentru programe și relații internaționale;
11. Prorectorii sunt responsabili în fața rectorului pentru domeniile de expertiză și răspundere, stabilite prin atribuțiile funcționale;
12. Prorectorii pot fi destituiți de către rector, cu consultarea senatului universitar, dacă este constatată cel puțin una dintre următoarele situații:
13. nu-și îndeplinește sarcinile stabilite în fișa postului;
14. încalcă legislația și normele de etică universitară;
15. aduce prejudicii intereselor și prestigiului ANMB.
16. Mandatul prorectorilor este cel mult egal cu mandatul rectorului care i-a numit, cu excepția situațiilor de întrerupere a mandatului rectorului, când mandatele acestora continuă până la desemnarea noului rector.
17. Prorectorul pentru învățământ universitar are următoarele atribuții:

Propune strategia instituțională în domeniul calității educației;

Organizează, planifică, coordonează, conduce și verifică procesul de asigurare a calității educației, în conformitate cu legislația în vigoare;

Coordonează procesele de evaluare internă și externă a calității educației;

Coordonează organizarea, planificarea, desfășurarea și controlul proceselor educaționale;

Coordonează activitatea de pregătire și perfecționare a personalului didactic și didactic auxiliar;

Coordonează desfășurarea concursului de admitere și a examenului de finalizare a studiilor;

Coordonează activitatea de marketing universitar;

Coordonează relația Academiei cu asociațiile studenților din ANMB;

Coordonează activitatea Centrului de Consiliere și Orientare în Carieră și a Societății Antreprenoriale Studențești din ANMB;

Participă la elaborarea proiectului de buget și coordonează execuția bugetară în aria sa de responsabilitate;

Coordonează asigurarea, dezvoltarea și utilizarea resurselor educaționale la nivel instituțional;

Coordonează activitatea structurilor din subordine conform organigramei instituționale

1. Prorectorul pentru cercetarea științifică are următoarele atribuții:

Coordonarea activitatea centrelor de cercetare/excelență și a cercurilor științifice studențești;

Coordonează activitatea de pregătire și perfecționare a personalului de cercetare;

Coordonează activitatea de transfer tehnologic și politicile instituționale privind proprietatea intelectuală;

Coordonează activitatea structurilor din subordine conform organigramei instituționale;

Coordonează asigurarea, dezvoltarea și utilizarea resurselor de cercetare la nivel instituțional;

Coordonează participarea la competiții/oferte interne, naționale și internaționale de granturi și programe de cercetare-dezvoltare-inovare;

Coordonează valorificarea și implementarea rezultatelor activităților de cercetare-dezvoltare-inovare în procesele educaționale;

Este de drept președintele Consiliului științific din Academie;

La finalul fiecărui an bugetar, prezintă senatului universitar un raport referitor la activitatea de cercetare-dezvoltare-inovare, la modul în care au fost efectuate cheltuielile de regie pentru granturile și proiectele de cercetare și fondurile aferente proiectelor finanțate prin programe naționale și internaționale, derulate de ANMB;

Organizează, planifică, coordonează și conduce manifestările științifice ale Academiei;

Organizează, planifică, coordonează, conduce și verifică activitatea de cercetare-dezvoltare-inovare, în conformitate cu legislația în vigoare;

Participă la activitatea de marketing universitar în domeniul de responsabilitate;

Participă la elaborarea proiectului de buget și coordonează execuția bugetară în aria sa de responsabilitate;

Propune strategia instituțională în domeniul cercetare-dezvoltare-inovare.

1. Prorectorul pentru formarea continuă a resurselor umane are următoarele atribuții:

Coordonează activitatea de acreditare a cursurilor postuniversitare și a cursurilor de formare continuă nonuniversitară;

Coordonează activitatea de pregătire și perfecționare a personalului din structurile de formare continuă;

Coordonează activitatea școlilor postuniversitare și a structurilor de formare continuă din Academie;

Coordonează desfășurarea concursului de admitere și a examenului de finalizare a studiilor la cursurile de formare continuă;

Coordonează relația Academiei cu Asociația absolvenților ANMB – ALUMNI și cu reprezentanții mediului economic;

Organizează, planifică, coordonează, conduce și verifică activitatea de formare continuă, în conformitate cu legislația în vigoare;

Organizează, planifică, coordonează, conduce și verifică procesul de asigurare a calității formării continue;

Participă la activitatea de marketing universitar în domeniul de responsabilitate;

Participă la elaborarea proiectului de buget și coordonează execuția bugetară în aria sa de responsabilitate;

Propune strategia instituțională în domeniul formării continue.

1. Prorectorul pentru programe și relații internaționale are următoarele atribuții:

Coordonează activitatea de cooperare internațională și implementarea programelor la nivel instituțional;

Coordonează activitatea structurilor din subordine conform organigramei instituționale;

Coordonează implementarea programelor de mobilități academice (Erasmus+, EMILYO, SEE grants) la nivel instituțional și răspunde de relația cu organismele naționale și internaționale de management al programelor;

Organizează, planifică, coordonează, conduce și verifică procesul de asigurare a calității în domeniul cooperării internaționale și al programelor comunitare;

Participă la activitatea de marketing universitar în domeniul de responsabilitate;

Participă la elaborarea proiectului de buget și coordonează execuția bugetară în aria sa de responsabilitate;

Planifică, organizează și implementează Planul de activități internaționale și asigură accesarea și derularea programelor bilaterale, comunitare, regionale sau internaționale la nivelul Academiei;

Promovează și coordonează relația Academiei cu partenerii internaționali;

Propune strategia instituțională în domeniul internaționalizării.

1. (1) Postul de director general administrativ se ocupă prin concurs organizat de Consiliul de administrație al ANMB, în condițiile legii. Președintele comisiei de concurs este rectorul instituției. Din comisie face parte, în mod obligatoriu, un reprezentant al ME. Validarea concursului se face de către senatul universitar, iar numirea pe post conform legislației în vigoare;

(2) Menținerea în funcție a directorului general administrativ se face pe baza acordului scris al acestuia de susținere executivă a planului managerial al noului rector;

(3) Directorul general administrativ are următoarele atribuții principale:

* + - 1. Asigură aplicarea deciziilor senatului universitar și ale consiliului de administrație referitoare la administrarea Academiei;
			2. Conduce structura administrativă a Academiei și coordonează structurile administrative ale unităților subordonate;
			3. Coordonează activitatea administrativă și patrimonială a Academiei;
			4. Coordonează activitatea structurilor de cazare și hrănire din ANMB;
			5. Coordonează activitatea structurilor de SSM, PM și AÎI la nivel instituțional;
			6. Coordonează activitatea structurilor din subordine conform organigramei instituționale.
			7. Coordonează, planifică, organizează și verifică activitățile de aprovizionare, depozitare, distribuție, scoatere din funcțiune/declasare și de valorificare a bunurilor materiale;
			8. Coordonează, planifică, organizează și verifică activitățile de întreținere, exploatare și mentenanță ale activelor fixe și mobile ale instituției;
			9. Participă la activitatea de elaborare a programului de achiziții și la îndeplinirea acestuia;
			10. Participă la elaborarea proiectului de buget și coordonează execuția bugetară în aria sa de responsabilitate;
1. (1) Decanul reprezintă facultatea și răspunde de managementul și conducerea facultății.
2. Decanii sunt selectați prin concurs public, organizat de către rector, la nivelul facultății. La concurs pot participa persoane din cadrul instituției sau din orice facultate de profil din țară ori din străinătate care au un statut de personalitate academică definită prin metodologia proprie de concurs a ANMB, și care, pe baza audierii în plenul Consiliului facultății, au primit avizul acestuia de participare la concurs și îndeplinesc reglementările specifice MApN, prevăzute în metodologia de alegeri. Consiliul facultății are obligația de a aviza minimum 2 candidați.
3. Decanul poate fi revocat din funcție de către rector, cu consultarea consiliului facultății care l-a avizat, dacă este constatată cel puțin una dintre următoarele situații:
4. nu-și îndeplinește sarcinile stabilite în fișa postului;
5. încalcă legislația și normele de etică universitară;
6. aduce prejudicii intereselor și prestigiului ANMB.
7. Decanul are următoarele atribuții:
8. aplică hotărârile rectorului, senatului universitar și ale consiliului de administrație;
9. avizează fișa postului personalului didactic și de cercetare, a personalului didactic auxiliar și administrativ din facultate, conform legii;
10. conduce ședințele consiliului facultății;
11. coordonează desfășurarea proceselor educaționale și de cercetare științifică din facultate;
12. decide anularea rezultatelor unui examen sau ale unei evaluări atunci când se dovedește că acestea au fost obținute în mod fraudulos sau prin încălcarea prevederilor Codului de etică și deontologie universitară și poate dispune reorganizarea examenului;
13. numește prodecanii și stabilește atribuțiunile acestora;
14. Pe perioada absenței sale din facultate, decanul desemnează prodecanul care îl înlocuiește.
15. prezintă anual un raport Consiliului facultății privind starea facultății, asigurarea calității și respectarea eticii universitare la nivelul facultății;
16. propune înmatricularea și exmatricularea studenților facultății, semnează registrele matricole, diplomele, certificatele și atestatele;
17. propune spre aprobare consiliului facultății structura, organizarea și funcționarea facultății;
18. răspunde pentru buna desfășurare a concursurilor de ocupare a posturilor didactice și de cercetare, precum și a examenelor de promovare în cariera didactică, cu respectarea normelor de calitate, de etică universitară și a legislației în vigoare;
19. răspunde, împreună cu directorii de departament, de selecția, angajarea, evaluarea periodică, formarea, motivarea și încetarea relațiilor contractuale de muncă ale personalului din facultate, în acord cu regulamentele interne ale Academiei Navale și cu ordinele și dispozițiile emise de MApN;
20. semnează actele privind activitatea facultății, diplome și certificate, conform prevederilor legale, răspunzând pentru corectitudinea acestora.
21. (1) Prodecanii sunt propuși de către decan din rândul cadrelor didactice (inclusiv instructorii militari) și cercetătorilor titulari din facultate, pe baza consultării consiliului facultății, validați de către senat și numiți de către rector.
22. Prodecanii pot fi destituiți de către rector, la propunerea decanului, cu consultarea consiliului facultății, dacă este constatată cel puțin una dintre următoarele situații:
23. nu-și îndeplinește sarcinile stabilite în fișa postului;
24. încalcă legislația și normele de etică universitară;
25. aduce prejudicii intereselor și prestigiului ANMB.
26. Numărul prodecanilor din fiecare facultate a Academiei va fi de doi, respectiv: prodecan pentru învățământ și prodecan pentru cercetare științifică.
27. Prodecanii pot suplini decanul, cu avizul acestuia, în raporturile cu facultatea, cu alte facultăți, instituții sau organisme.
28. Prodecanii exercită atribuțiile și obligațiile delegate de către decan și coordonează comisiile de specialitate ale Consiliului facultății.
29. Prodecanii sunt responsabili în fața Consiliului facultății și a decanului.
30. Prodecanul pentru învățământ are următoarele atribuții:
31. coordonează activitățile specifice privind funcționarea sistemului de management al calitații la nivelul facultații, fiind responsabil cu planificarea, executarea, controlul și ameliorarea proceselor de calitate specifice;
32. coordonează actualizarea Registrului Matricol Unic la nivelul facultății;
33. coordonează și verifică activitatea secretariatului facultății;
34. gestionează PNRUIS (Platforma națională de raportare unică în învățământul superior), PNRAU (Programul național de reducere a abandonului universitar), PN-STIM (Programul național de sprijinire a învățării științelor exacte, a ingineriei și matematicii) la nivelul facultății;
35. îndeplinește atribuțiile și competențele delegate de către decan sau stabilite de către Consiliul facultății;
36. întocmește documentele colective ale Consiliului Facultății și coordonează comisiile lucrative, respectiv secretariatul consiliului;
37. răspunde de elaborarea, la nivelul facultății, a documentelor de organizare, planificare și evidență a învățământului, de pregătirea metodică a personalului didactic, de analiză și sinteză pe linie de învățământ.
38. Prodecanul pentru cercetare științifică are următoarele atribuții:
39. coordonează activitatea de cercetare științifică din cadrul facultății;
40. coordonează activitatea de relații internaționale la nivelul facultății;
41. coordonează organizarea sesiunilor de comunicări științifice din cadrul facultății;
42. coordonează politica de mobilități academice la nivelul facultății;
43. îndeplinește atribuțiile și competențele de conducere, delegate de decan sau stabilite de Consiliul facultății;
44. răspunde de elaborarea, la nivelul facultății, a documentelor de organizare, planificare și evidență a cercetării științifice.
45. (1) Directorul Școlii de studii postuniversitare este propus de către decan din rândul cadrelor didactice (inclusiv instructorii militari) și cercetătorilor titulari din facultate, pe baza consultării consiliului facultății, validat de către senatul universitar și numit de către rector.
46. Directorul Școlii de studii postuniversitare poate fi destituit de către rector, la propunerea decanului, cu consultarea consiliului facultății, dacă este constatată cel puțin una dintre următoarele situații:
47. nu-și îndeplinește sarcinile stabilite în fișa postului;
48. încalcă legislația și normele de etică universitară;
49. aduce prejudicii intereselor și prestigiului ANMB.
50. Directorul Școlii de studii postuniversitare se subordonează decanului facultății în cadrul căreia funcționează și își desfășoară activitatea sub coordonarea prorectorului pentru formarea continua;
51. Directorul Școlii de studii postuniversitare are următoarele atribuții:
52. coordonează, îndrumă, controlează și răspunde de întreaga desfășurare a programelor postuniversitare din cadrul facultății;
53. dezvoltă mecanisme de control intern al calității la nivelul programelor postuniversitare;
54. exercită și alte responsabilități stabilite de prorectorul pentru formarea continuă;
55. îndeplinește atribuțiile și competențele de conducere, delegate de decan sau stabilite de Consiliul facultății.
56. (1) Directorul de departament realizează managementul și conducerea operativă a departamentului.
57. Directorul de departament este ales prin vot universal, direct și secret al tuturor cadrelor didactice și de cercetare titulare din cadrul departamentului.
58. În exercitarea acestei funcții, el este ajutat de consiliul departamentului;
59. Directorul de departament poate fi revocat din funcție de către rector, cu aprobarea senatului universitar, dacă se constată cel puțin una dintre următoarele situații:
60. nu-și îndeplinește sarcinile stabilite în fișa postului;
61. încalcă legislația și normele de etică universitară;
62. aduce prejudicii intereselor și prestigiului ANMB.
63. la cererea majorității simple a personalului titular didactic și de cercetare din departament.
64. Directorul de departament are următoarele atribuții:
	1. contribuie la elaborarea și implementarea planurilor de învățământ;
	2. coordonează activitatea de cercetare din departament;
	3. elaborează statele de funcții, conform prevederilor legale, și controlează îndeplinirea sarcinilor prevăzute în acestea;
	4. întocmește fișele de post pentru personalul didactic și de cercetare, personalul didactic auxiliar și personalul administrativ din cadrul departamentului;
	5. participă la stabilirea competențelor generale, de specialitate și transversale, aferente programelor de studii la a căror curriculă contribuie disciplinele aflate în coordonarea departamentului;
	6. propune consiliului facultății mărirea normei didactice a personalului care nu desfășoară activități de cercetare științifică sau echivalente acestora, precum și, în cazuri de excepție, diminuarea normei didactice minime și completarea acesteia cu activități de cercetare științifică, în condițiile legii;
	7. propune ocuparea posturilor didactice vacante în regim de plata cu ora, în condițiile legii;
	8. propune scoaterea la concurs a posturilor didactice și de cercetare și lista posturilor vacante destinate promovării în cariera didactică;
	9. răspunde de buna organizare a concursurilor de ocupare a posturilor din departament și a examenului de promovare în cariera didactică, cu respectarea normelor de calitate, de etică universitară și a legislației în vigoare;
	10. răspunde de managementul calității și de managementul financiar al resurselor atrase ale departamentului;
	11. răspunde de organizarea selecției, de evaluarea periodică, formarea, motivarea și propune încetarea relațiilor contractuale de muncă ale personalului din departament, conform legii;
	12. urmărește dezvoltarea mobilităților de cadre didactice și studenți, incoming și outgoing, în domeniile programelor de studii aflate în portofoliul departamentului.
65. (1) Directorul Școlii doctorale asigură conducerea operativă a acesteia;
66. Directorul Școlii doctorale este numit de către CSUD, la propunerea consiliului școlii doctorale, în urma alegerilor la care participă toți conducătorii de doctorat care fac parte din aceasta.
67. Directorul Școlii doctorale are următoarele atribuții:
	1. asigură autoevaluarea periodică a Școlii doctorale, în vederea clasificării acesteia, conform legii;
	2. asistă evaluatorii în procesul de evaluare externă și internă a școlii doctorale.
	3. avizează componența comisiilor de susținere publică a tezelor de doctorat;
	4. coordonează procesul de evaluare a dosarelor de abilitare și propune comisia de abilitare;
	5. coordonează procesul de fundamentare a propunerilor de înmatriculare și exmatriculare a studenților doctoranzi ai Școlii doctorale;
	6. coordonează procesul de fundamentare a propunerilor de întrerupere sau prelungire a programului de doctorat al unui student doctorand în baza unor motive temeinice;
	7. decide cu privire la schimbarea conducătorului de doctorat al unui student doctorand în baza unor motive temeinice, conform prevederilor legale;
	8. răspunde de derularea corespunzătoare a procesului de acordare/revocare a calității de membru al școlii doctorale;
	9. reprezintă Școala doctorală în raporturile cu alte structuri de conducere din Academie;
68. Directorul Școlii doctorale poate fi revocat din funcție de către CSUD dacă se constată cel puțin una din următoarele situații:
69. nu-și îndeplinește sarcinile stabilite în fișa postului;
70. încalcă legislația și normele de etică universitară;
71. aduce prejudicii intereselor și prestigiului ANMB.
72. la cererea majorității simple a conducătorilor de doctorat, membri ai școlii doctorale
73. (1) Șeful comisiei didactice este un cadru didactic cu experiență, titular de curs/disciplină, care este propus de către directorul de departament, avizat de către consiliul departamentului și numit de către decan.

(2) Șeful comisiei didactice se subordonează nemijlocit directorului de departament și are următoarele atribuții:

1. gestionează activitatea didactică, specifică programelor de studii din cadrul comisiei didactice;
2. îndrumă activitatea didactică a membrilor comisiei;
3. organizează și conduce activitatea metodică în comisia didactică;
4. organizează și conduce ședințele comisiei didactice pentru stabilirea modalităților de acțiune a personalului didactic, în vederea desfășurării unitare a învățământului, la disciplinele gestionate;
5. propune directorului de departament îmbunătățirea conținutului științific al disciplinelor și al logisticii didactice.

# Capitolul VIII: GESTIUNEA ȘI PROTECȚIA RESURSELOR

1. (1) Patrimoniul ANMB se constituie din totalitatea bunurilor mobile și imobile din spațiul universitar și din drepturile și obligațiile de natură economică referitoare la acestea;
2. Dreptul de proprietate al ANMB asupra bunurilor mobile și imobile se exercită în condițiile prevăzute de ordinele și dispozițiile MApN;
3. Construirea/dezvoltarea și utilizarea elementelor aferente bazei materiale ale ANMB se realizează conform legislației specifice MApN.
4. Academia gestionează patrimoniul propriu, în condițiile legii.
5. Academia poate închiria, potrivit legii, spații temporar disponibile, inclusiv săli de curs sau de seminar, pentru manifestări ocazionale, fără perturbarea activității didactice şi de cercetare / dezvoltare / inovare.
6. Infrastructura Academiei poate fi folosită şi pentru prestări de servicii către comunitate, cu aprobarea prealabila a conducerii ANMB, în condițiile legii.
7. Academia poate aloca fonduri pentru cluburile sportive ale ANMB, pentru activitățile asociațiilor studențeşti, precum şi pentru alte entități aflate în coordonare sau în subordonare şi pot pune la dispoziția acestora baza materială a ANMB, în mod gratuit, în condițiile legii.
8. Accesul fizic la infrastructura Academiei (comunicații, energie electrică, energie termică, apă, gaze naturale, sisteme centralizate de aer condiționat) este monitorizat şi limitat pentru a preveni, detecta şi minimiza efectele negative asupra bunurilor din patrimoniul ANMB.
9. (1) Bunurile din patrimoniul Academiei se înscriu în contabilitate şi fac obiectul inventarierii periodice, în conformitate cu legislația în vigoare;

 (2) Gestiunea resurselor şi inventarierea lor se realizează în conformitate cu reglementările naționale în vigoare.

1. Academia protejează patrimoniul său prin:
2. asigurarea bunurilor, conform legii;
3. paza bunurilor mobile şi imobile şi sisteme de securitate a spatiilor;
4. promovarea de acțiuni / apărări în litigii având ca obiect bunuri aparținând ANMB, aflate în posesia altor persoane fizice sau juridice;
5. sisteme de securizare a informațiilor;
6. protecția persoanelor cu privire la prelucrarea datelor cu caracter personal şi libera circulație a acestor date;
7. formarea continuă a personalului.

# Capitolul IX: GESTIUNEA RESURSELOR FINANCIARE

1. Academia este instituție de învățământ superior militar, finanțată de Ministerul Apărării Naționale. Toate resursele financiare ale Academiei sunt cuprinse în bugetul propriu, elaborat și aprobat anual în conformitate cu cadrul normativ în vigoare.
2. Finanțarea Academiei se realizează din sumele alocate de la bugetul de stat, prin bugetul Ministerului Apărării Naționale și poate cuprinde:
3. finanțarea de bază;
4. finanțarea suplimentară;
5. fonduri alocate pe bază competițională, pentru dezvoltare instituțională;
6. fonduri pentru situații speciale;
7. finanțarea obiectivelor şi a altor cheltuieli de natura investițiilor;
8. finanțarea complementară
9. Veniturile proprii se gestionează și se utilizează integral la nivelul Academiei și provin din: sume alocate de la bugetul de stat, încasări din prestări de servicii de educație, cercetare-dezvoltare, transfer tehnologic, formare profesională și culturală, sume obținute pe bază de contracte câștigate în urma unor competiții publice, liberalități, sponsorizări, dobânzi, taxe, fonduri asigurate în baza unor parteneriate internaționale pentru organizarea de programe de educație și formare profesională încasări din activități editoriale, din prestări servicii și închirieri de bunuri, valorificări de bunuri, fonduri externe nerambursabile, alte venituri conform legii.
10. Fondurile Academiei se gestionează prin conturi deschise la Trezoreria statului şi la bănci comerciale, în condițiile legii.
11. Toate resursele financiare sunt utilizate de către Academie în condițiile autonomiei universitare, în vederea realizării obiectivelor propuse, cu respectarea prevederilor legale şi a principiilor de eficiență, legalitate, realitate şi oportunitate.
12. Fondurile ANMB rămase la sfârşitul anului din execuția bugetului, rămân la dispoziția Academiei şi se cuprind în bugetul de venituri şi cheltuieli al ANMB, cu excepția subvențiilor de la bugetul de stat, conform cadrului normativ în vigoare.

# Capitolul X: RELAȚIA ACADEMIEI CU MEDIUL EXTERIOR

1. (1) Academia promovează colaborările și parteneriatele cu alte universități și institute de cercetare științifică, organizații guvernamentale, non-guvernamentale și economice pe baza transparenței și tratamentului nediferențiat;
2. Academia poate participa la constituirea de consorții cu alte universități sau institute de cercetare științifică, publice sau private, cu prezervarea principiilor de autonomie universitară și libertate academică, cu aprobarea prealabilă a senatului universitar;
3. Academia își poate dezvolta structuri consultative formate din reprezentanți ai MApN, ai mediului economic și personalități din mediul academic și social extern;
4. Contractele cu instituțiile publice și cu alți operatori economici, pentru realizarea de programe de cercetare științifică sau pentru dezvoltarea/implementarea unor programe de studii și instruire adaptate, în partneriat sau la comandă, se vor încheia în condițiile încadrării în obiectivele ce decurg din Strategia de dezvoltare instituțională, cu respectarea procedurilor interne de avizare;
5. Academia poate stabili parteneriate cu operatori economici, asociații profesionale sau instituții publice pentru asigurarea desfășurării stagiilor de practică, promovarea, dezvoltarea și finanțarea unor programe de studii universitare de licență, masterat, doctorat în cotutelă, programe postuniversitare și de formare continuă, care să corespundă cerințelor pieței muncii;
6. În vederea asigurării calității educației și a optimizării gestionării resurselor, academia alături de alte instituții de învățământ superior militar, de informații, de ordine publică și de securitate națională, pot decide înființarea de consorții care să asigure, în principal:

a) mobilitatea personalului între instituțiile de învățământ superior membre ale consorțiului;

b) utilizarea în comun a resurselor instituțiilor de învățământ superior membre ale consorțiului;

c) organizarea de programe de studii comune pe cicluri de studii, licență, masterat, doctorat, conform misiunilor atribuite de către ministerele de resort.

1. Regulamentul de organizare și funcționare a consorțiului se aprobă de senatele universitare și au avizul ministerelor de resort, precum și al ME.
2. (1) Modalitățile și condițiile privind planificarea, organizarea și executarea activităților/acțiunilor de cooperare internațională sau participarea în consorții/organizații europene și internaționale, se stabilesc cu consultarea structurilor de profil din MApN, cu respectarea cadrului normativ specific în domeniul militar și academic;

(2) Modalitățile de cooperare internațională promovate de Academie sunt:

1. afilierea la organizații cu profil academic și/sau societăți științifice internaționale;
2. invitarea de personal didactic și de cercetare în calitate de „*visiting professor*”;
3. încheierea de acorduri bilaterale sau multilaterale, de cooperare cu universități/ instituții/organizații, la nivel regional și internațional;
4. organizarea de activități de reprezentare internațională, în țară sau străinătate pentru promovarea imaginii Academiei în plan european și internațional;
5. organizarea de schimburi de studenți și personal didactic/specialiști;
6. organizarea unor manifestări/activități educaționale sau de instruire cu participare internațională;

participarea la concursurile internaționale pentru obținerea de burse de studii, perfecționare sau cercetare;

1. participarea la manifestări academice și/sau științifice internaționale;
2. participarea la programe comunitare sau proiecte de cercetare-inovare-dezvoltare, finanțate de Uniunea Europeană sau din alte fonduri regionale sau internaționale;
3. participarea la programe educaționale sau de instruire, organizate de instituțiile partenere la nivel european sau internațional.

# Capitolul XI: ETICĂ ȘI DEONTOLOGIE UNIVERSITARĂ

1. (1) ANMB este spațiul în care guvernează respectul față de legile țării, față de reglementările interne ale ANMB, față de valorile, principiile și normele etice și morale.

(2) Valorile, principiile și normele etice de conduită a membrilor comunității ANMB sunt cuprinse în Codul de etică și deontologie universitară, parte componentă a cartei ANMB ***(Anexa 1).***

1. (1) Senatul universitar este organizat și funcționează după un regulament propriu, adoptat cu majoritatea voturilor membrilor săi;
2. În cadrul ANMB funcționează Comisia de etică universitară, cu un mandat de 4 ani. Comisia de etică universitară acționează independent față de orice altă structură sau persoană din cadrul instituției de învățământ superior.
3. În cadrul comisiei de etică universitară funcționează o subcomisie dedicată eticii cercetării. Aceasta urmărește implementarea politicilor de etică în cercetare, în conformitate cu reglementările eticii cercetării științifice, care trebuie să acopere următoarele aspecte: publicarea și autoratul, respectarea demnității participanților la cercetare, gestionarea datelor de cercetare, colaborarea, conflictele de interese, frauda, asigurarea unor medii eficiente de cercetare, respectiv prevenirea prejudiciului în cercetare și inovare.
4. Componența Comisiei de etică universitară este propusă de Consiliul de administrație, avizată de senat și aprobată prin decizia rectorului. Componența membrilor Comisiei de etică este de maximum 75% cadre didactice și de cercetare și de minimum 25% studenți. Membrii comisiei sunt persoane cu prestigiu profesional și autoritate morală.
5. Din comisiile de etică universitară nu pot face parte persoane care dețin funcția de rector, președinte al senatului, prorector, decan, prodecan, director general administrativ, director general adjunct administrativ, director de departament, precum și director de unitate de cercetare-dezvoltare, de proiectare sau de microproducție în ANMB.
6. Conflictele de interese și incompatibilitățile sunt cele prevăzute de normele legale și de Codul de etică și deontologie universitară, parte componentă a prezentei carte *(Anexa 1).*
7. (1) Hotărârile Comisiei de etică universitară sunt avizate de consilierul juridic al instituției. Răspunderea juridică pentru hotărârile și activitatea comisiei de etică revine Academiei.

(2) Comisia de etică universitară are următoarele atribuții:

* + - 1. analizează și soluționează abaterile de la normele de etică și deontologie universitară, pe baza sesizărilor sau prin autosesizare;
			2. asigură ducerea la îndeplinire a ordinelor ministrului educației pentru respectarea cadrului legal în domeniul eticii și deontologiei universitare;
			3. colaborează cu comisiile consultative de la nivel național;
			4. contribuie la elaborarea codului de etică și deontologie universitară, prin propuneri adresate senatului universitar pentru adoptare și includere în carta universitară;
			5. monitorizează desfășurarea cursurilor de etică și integritate academică;
			6. propune spre adoptare senatului universitar regulamentul de organizare și funcționare a comisiilor de etică;
			7. realizează activități de prevenire cu privire la încălcarea normelor de etică și deontologie universitară;
			8. realizează un raport anual referitor la situația respectării normelor de etică și deontologie universitară, care se prezintă rectorului și senatului universitar și constituie un document public;
			9. urmărește, în cadrul ANMB, respectarea codului de etică și deontologie universitară;
			10. alte atribuții prevăzute de prezenta lege sau stabilite conform cartei universitare.

# Capitolul XII: MANAGEMENTUL CALITĂȚII

1. (1) ANMBconsideră managementul calității activității sale ca pe un proces menit să dezvolte continuu nivelul absolvenților săi și să garanteze în fața societății că aceștia au cunoștințele, deprinderile, competențele și atitudinile declarate;

(2) În cadrul procesului de asigurare a calității, ANMB vizează în primul rând conținutul, organizarea și desfășurarea programelor sale de studii și a activităților de cercetare științifică, dar și calitatea celorlalte procese: conducere, asigurarea resurselor umane și materiale, serviciile pentru comunitatea universitară, relațiile interuniversitare și internaționale, marketingul universitar și însuși managementul calității;

(3)ANMBconstruiește, implementează și dezvoltă permanent un Sistem de Management al Calității (SMC) care este în conformitate cu SR EN ISO 9001, cu cerințele naționale și internaționale privind asigurarea calității educației și care este descris în Codul de asigurare a calității. Standardul ISO 9001 este utilizat ca o completare esențială a cerințelor naționale de calitate în învățământul superior (ARACIS).

1. (1) ANMB are o Strategie a calității, în concordanță cu obiectivele din Planul strategic de dezvoltare instituțională și din Planul managerial al rectorului;

(2) O politică a domeniului calității o constituie preocuparea continuă pentru îmbunătățirea organizării și executării activităților într-o abordare procesuală cu intrări, ieșiri și feed-back-uri multiple, în special pe direcțiile prioritare: educație și învățare, cercetare științifică și inovare, internaționalizare, leadership și resurse;

(3) Asigurarea calității proceselor este o responsabilitate a întregii comunități universitare.

1. (1) Pentru asigurarea și evaluarea internă a calității proceselor din cadrul SMC, ANMB constituie o Comisie de Evaluare și Asigurare a Calității (CEAC) și Comisii de evaluare pentru fiecare program de studii universitare, organisme care asigură organizarea, planificarea, desfășurarea, coordonarea și controlul activităților în vederea îndeplinirii obiectivelor de calitate declarate;

(2) Componența, funcționarea și atribuțiile acestor organisme sunt stabilite prin regulamente proprii, aprobate de senatul universitar;

 (3) Studenții au reprezentanți în cadrul acestor organisme fiind parteneri cu drepturi depline în procesul de asigurare a calității;

 (4) ANMB asigură o structură tehnico-administrativă și de suport a CEAC din cadrul secției management educational;

(5) La nivelul ANMB se constituie un corp al auditorilor interni (certificați conform ISO 9001)care efectuează audituri în special în cadrul compartimentelor educaționale și de cercetare științifică, anual sau ori de câte ori apare o solicitare din partea managementului.

1. (1) Senatul universitar aprobă un Regulamentul pentru inițierea, aprobarea, monitorizarea și evaluarea periodică a programelor de studii;

 (2) ANMB implementează, la nivelul departamentelor universitare, un sistem de monitorizare a programelor de studii, pe bază de informații și date, în vederea optimizării modului în care funcționează programele de studii;

 (3) Regulamentul și monitorizarea sunt asociate cu evaluări periodice anuale ale calității pentru fiecare program de studii și integrat la nivel ANMB;

(4)Programele de studii sunt revizuite periodic, cu consultarea studenților, absolvenților și beneficiarilor, pentru a corespunde cerințelor pieței muncii.

1. (1) ANMB încurajează și sprijină activitatea științifică pentru a întări legătura dintre educație și cercetare;

(2) În funcție de posibilitățile financiare, ANMB încurajează excelența individuală pentru cadrele didactice, cercetătorii și studenții cu performante excepționale, prin următoarele forme de sprijin:

* 1. granturi de studii sau de cercetare la universități din țară sau din străinătate, acordate pe baza de competiție;
	2. granturi pentru efectuarea și finalizarea unor cercetări;
	3. aprobarea unor rute educaționale flexibile, care permit accelerarea parcursului de studii universitare;
	4. dezvoltarea infrastructurii academice și achiziționarea resurselor necesare procesului de învățare și cercetare;
	5. participarea în programe de mobilități naționale și internaționale.
1. (1) ANMB furnizează ME, MApN sau altor instituții datele solicitate cu privire la asigurarea calității, cu respectarea prevederilor legale referitoare la răspunderea publică;
2. ANMB asigură îndeplinirea standardelor de calitate naționale specifice obținerii și menținerii acreditării instituționale și a programelor de studii universitare și menținerea statutului de universitate de educație și cercetare;
3. ANMB asigură îndeplinirea standardelor naționale și internaționale specifice menținerii certificării de către Autoritatea Navală Română a programelor de studii universitare specifice personalului navigant;
4. Rezultatele și performanțele activităților specifice ale personalului didactic și de cercetare din ANMB sunt evaluate periodic, la intervale de maximum cinci ani. Această evaluare se realizează în conformitate cu o metodologie aprobată de senatul universitar;
5. ANMB asigură desfășurarea în condiții de păstrare a confidențialității a evaluării semestriale de către studenți a activității educaționale a cadrelor didactice. Rezultatele statistice ale evaluărilor reprezintă informații publice fiind postate anual pe site-ul ANMB de către fiecare facultate;
6. ANMB asigură, prin departamentele universitare, desfășurarea anuală, în condiții de păstrare a confidențialității, a evaluării colegiale a cadrelor didactice;
7. Salarizarea personalului didactic și de cercetare se poate realiza și în funcție de rezultatele și performanțele acestuia, conform legii;
8. Contractele individuale de muncă ale personalului didactic și de cercetare includ asumarea unor standarde minime ale rezultatelor activităților didactice și de cercetare aprobate de senatul universitar, la propunerea consiliului de administrație, și clauze privind sancționarea angajatului, în condițiile neîndeplinirii acestor standarde minimale, în conformitate cu legislația în vigoare.

# Capitolul XIII: DISPOZIȚII TRANZITORII ȘI FINALE

1. (1) Carta ANMB reflectă opțiunile majore ale comunității universitare și se aplică în tot spațiul universitar. Este adoptată de senat cu majoritatea absolută din membrii senatului, cvorumul de ședință necesar fiind de 2/3 din totalul membrilor, fiind supusă în prealabil unei dezbateri în comunitatea ANMB.
2. Carta se adoptă de către senatul universitar numai după dezbaterea în comunitatea academică și intră în vigoare după primirea avizului de legalitate de la M.E.
3. Prezenta cartă a fost adoptată în ședința senatului universitar al ANMB nr. 804 din data de 15.04.2024.
4. La data intrării în vigoare a prezentei carte, se abrogă carta aprobată de senat la data de 02.06.2021, actualizată la data de 29.06.2022, precum și toate dispozițiile interne contrare prezentei carte.
5. După adoptare, exemplarul original al cartei universitare se ștampilează pe fiecare pagină, se înregistrează cu termen permanent, se multiplică sub formă de broșură, se publică pe pagina web a Academiei.
6. (1) Procedura de modificare a cartei se inițiază în oricare dintre următoarele situații:
7. la inițiativa unei treimi din membrii senatului;
8. la inițiativa președintelui senatului;
9. la sesizarea rectorului, în cazul apariției unui act normativ care impune modificarea acesteia.
	* 1. Orice modificare a cartei va fi adoptată de senat cu majoritatea absolută din membrii senatului, cvorumul de ședință necesar fiind de 2/3 din totalul membrilor.
		2. Propunerile de modificare a cartei vor fi aduse la cunoștința membrilor comunității universitare cu cel puțin 20 zile înainte de supunerea acestora spre aprobare.
		3. Prevederile din cartă referitoare la alegerea structurilor de conducere nu se pot modifica în ultimele 6 luni ale mandatului senatului.
		4. Modificările intră în vigoare după primirea avizului de legalitate de la ME.

**COMANDANTUL (RECTORUL)**

**ACADEMIEI NAVALE „MIRCEA CEL BĂTRÂN”**

Contraamiral de flotilă

Conf.univ.dr.ing.

**Alecu TOMA**

**PREȘEDINTELE SENATULUI UNIVERSITAR**

Comandor

Conf.univ.dr.ing.

**Dinu-Vasile ATODIRESEI**